Chcem povedať, že Slovensko nemá komplexný systém odmeňovania (zamestnancov v štátnej správe, pozn.).

Andrej Danko komentuje systém verejného odmeňovania zamestnancov v štátnej správe. Podľa zákona č. 55/2017 Z.z. o štátnej službe, sa platy štátnych zamestnancov odvíjajú od príslušnej platovej tarify a zaradenia. Prvá platová trieda zodpovedá funkcií odborného referenta a prináleží jej platová tarifa 436,50 € mesačne. Naopak najvyššia deviata platová trieda (generálny štátny radca) zodpovedá platovej tarife 1056,50 € mesačne. Okrem toho štátni zamestnanci pracujúci v Kancelárií prezidenta SR, v Kancelárií Ústavného súdu SR, na Najvyššom kontrolnom úrade SR, v Kancelárií Národnej rady SR a v Kancelárií Verejného ochrancu práv majú svoje osobitné platové tarify ( .pdf , s. 101-104). Na základe toho, že hodnoty platových taríf zamestnancov štátnej správy sú na rôznych pracoviskách odlišné výrok hodnotíme ako pravdivý. Plat štátneho zamestnanca sa skladá z: - funkčný plat - plat za štátnu službu nadčas - plat za neaktívnu časť služobnej pohotovosti v mieste vykonávania štátnej služby - príplatok za štátnu služnu v noci - príplatok za štátnu službu v sobotu a v nedeľu - príplatok za štátnu službu vo sviatok - odmena - príplatok k náhrade príjmu pri dočasnej pracovnej neschopnosti ( .pdf , str.70) Funkčný plat tvorí súčet tarifného platu a prípadne príplatku za riadenie, zastupovanie, osobného príplatku, príplatku za zmennosť, príplatku za štátnu službu v krízovej oblasti, platovej kompenzácie za sťažené vykonávanie štátnej služby, príplatku za vedenie služobného motorového vozidla a príplatku za starostlivosť o služobné motorové vozidlo, príplatku za výkon činnosti mentora a iné. ( .pdf , str. 71) Charakteristiky platových tried štátneho zamestnanca v skratke ( .pdf , str. 108-113): - odborný referent - úplné stredné vzdelanie a osobitný kvalifikačný predpoklad, ak je ustanovený osobitným predpisom - hlavný referent - úplné stredné vzdelanie alebo vyššie odborné vzdelanie a osobitný kvalifikačný predpoklad, ak je ustanovený osobitným predpisom - radca - úplné stredné vzdelanie, vyššie odborné vzdelanie alebo vysokoškolské vzdelanie prvého stupňa a osobitný kvalifikačný predpoklad, ak je ustanovený osobitným predpisom - samostatný radca - vysokoškolské vzdelanie prvého stupňa alebo vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom - odborný radca - vysokoškolské vzdelanie prvého stupňa alebo vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom - hlavný radca - vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom - štátny radca - vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom - hlavný štátny radca - vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom - generálny štátny radca - vysokoškolské vzdelanie druhého stupňa alebo vysokoškolské vzdelanie tretieho stupňa a osobitný kvalifikačný predpoklad, ak je ustanovený osobitným predpisom Podľa zákona však "Štátnemu zamestnancovi v služobnom úrade, ktorým je kancelária národnej rady, kancelária prezidenta, kancelária ústavného súdu, Kancelária verejného ochrancu práv a najvyšší kontrolný úrad patrí funkcia v 1. platovej triede až 9. platovej triede podľa osobitného predpisu podľa najnáročnejšej činnosti, ktorú vykonáva podľa služobnej zmluvy." Dátum zverejnenia analýzy: 18.12.2017 Naspäť Nahlásiť chybu

zákona .pdf .pdf .pdf .pdf zákona


Niekto ako Nemecko povedal, že oni chcú len Sýrčanov.

Pravdou je, že výnimka v Dublinských dohodách, ktorá umožnila veľkému množstvu utečencov zo Sýrie vstúpiť do Nemecka bola zameraná iba na ľudí pochádzajúcich z tejto krajiny. Nikde však nefiguruje vyjadrenie, že by Nemecko prijímalo výhradne Sýrskych utečencov. Výrok preto hodnotíme ako zavádzajúci. Dublinské dohody " ustanovujú hierarchiu kritérií, podľa ktorých je identifikovaný členský štát, ktorému prináleží vykonať posúdenie žiadosti o azyl v Európe. Tá je predovšetkým stanovená na základe toho, ktorým štátom žiadateľ o azyl vstúpil na územie únie, či štát zodpovedný za jeho vstup na územie členských štátov EÚ. Cieľom týchto dohôd je zaistiť, že jeden konkrétny členský štát je zodpovedný za posúdenie žiadosti o azyl, odradiť ľudí od podaní viacnásobných žiadostí a čo najskôr rozhodnúť o tom, ktorý členský štát je zodpovedný za zabezpečenie efektívneho prístupu z azylovému procesu. " Koncom augusta 2015 boli však na podnet Angely Merkelovej " Dublinské dohody suspendované pre Sýrčanov. To by im malo zabezpečiť, aby mohli ľahšie zostať v Nemecku a zároveň by tento postup mal aj odbremeniť krajiny, do ktorých mingranti prichádzajú ako do prvých, ako Grécko či Taliansko. Vláda Angely Merkelovej tvrdí, že sa dokáže vysporiadať s až 500 000 žiadateľmi o azyl ročne, čo je omnoho viac než u susedných krajín. " Vyjadrenia Angely Merkelovej či jej hovorcov však nenaznačujú, že by Nemecko vítalo výhradbe iba Sýrskych utečencov: The Guardian : " Nemecko pomôže tam, kde je to potrebné, a samozrejme, toto musíme uviesť do praxe. " či to, že Merkelová " chce ponechať Nemecko a Európu otvorené a vítajúce ľudí, ktorí chcú legitímnym spôsobom požiadať o azyl. " Dátum zverejnenia analýzy: 14.09.2015 Naspäť Nahlásiť chybu

Dublinské dohody
The Guardian
Merkelová


Vy si v slovenskej televízii urobíte galavečer za 300 tisíc eur, prenajmete si za 30 tisíc eur budovu SND, nikto vám tam nepríde, ani prezident, ani predseda vlády, ani predseda parlamentu.

13. a 14. novembra 2016 sa konali slávnosti k 90. výročiu rozhlasového a k 60. výročiu televízneho vysielania na Slovensku. Galavečer k výročiu televízneho vysielania sa odohrala v Historickej budove Slovenského národného divadla. Program slávnostného zabezpečila agentúra Viva Musica! za 289 306 eur, pričom prenájom priestorov činí 31 945 eur s DPH. Bulvárne médiá potvrdili, že ani jeden z troch najvyšších ústavných činiteľov nebol prítomný na akcii. Výrok hodnotíme ako pravdivý. Slávnostný večer k výročiu televízneho vysielania a chystaný program bol predstavený takto: „ V špeciálnej retrospektíve nebudú chýbať spomienky na prvé živé vysielanie za prítomnosti Márie Kráľovičovej, na skvosty dramatickej, filmovej a seriálovej televíznej tvorby, na nestarnúce detské programy či zábavné relácie. Slávnostným programom budú defilovať herecké osobnosti ako Emília Vášáryová, Božidara Turzonovová, Magda Vášáryová, Marián Labuda, Milan Kňažko, Milan Lasica, Juraj Kukura, Martin Huba, Emil Horváth a ďalší. Televíznymi míľnikmi nás prevedú nezabudnuteľné hlásateľky Hilda Michalíková, Nora Beňačková, Ada Straková, Alena Heribanová a Soňa Müllerová. Do súčasnosti nás privedú známe televízne tváre Miro Noga a Štefan Skrúcaný, Peter Marcin, Andy Kraus, ale aj Adela Banášová. Chýbať nebude ani pohotový Marcel Merčiak. Hudobnú poctu televíznym ikonám vzdá operná diva Adriana Kučerová, v programe sa predstaví aj SĽUK spolu s Janou Kirschner" (RTVS, O médiách ) Na dôstojné oslavy sa už vedenie chystá od apríla, výročie rozhlasového vysielania pripomenuli vo Veľkom koncertnom štúdiu s hosťami ako Kristína, Adriana Kučerová, Dalibor Karvay, Igor Timko, Korben Dallas, Aneta Langerová, Miroslav Žbirka. Sprevádzali umelecké telesá Slovenského rozhlasu – symfonický orchester, Detský a dievčenský spevácky zbor, Orchester ľudových nástrojov a Detská dramatická rozhlasová družina. Program oslavy televízneho vysielania dodala agentúra Viva Musica!, zmluva o poskytovaní služieb (.pdf) je verejne dostupná. Agentúra bola oslovená priamo, to potvrdil aj konateľ Viva Musica! Matej Drlička. Prenájom priestorov Slovenského Národneho divadla celkovo stál 31 945 eur, celkové náklady na poskytnutie služieb na galavečer s DPH sú vo výške 289 305,41 eura. Cena za prenájom priestorov je už po zľave, tvrdilo to pre Pravdu Juraj Kadáš zo sekcie marketingu a komunikácie RTVS. Bulvárny denník Nový čas sa po oslavách venoval otázke, prečo najvyšší ústavní činitelia neboli prítomní na akcii. Správa pripomína, že RTVS pozvali prezidenta Kisku, predsedu vlády Fica aj predsedu parlamentu Danka. Kiska nemohol sa zúčastniť akcie z dôvodu lekárskych vyšetrení. Predseda vlády Robert Fico bol podľa pracovného programu 14. novembra 2016 na stretnutiach rôzneho charakteru v Bratislave, Modre a Šankviciach, na otázky médií tlačový odbor uviedol, že predsedu zastupoval Marek Maďarič. Andrej Danko svoje dôvody nezúčastniť sa akcie novinárom nevysvetlil.

slávnosti
Bulvárne
O médiách
oslavy
rozhlasového
zmluva o poskytovaní služieb
Pravdu
stretnutiach


Hedvigu začal Robert Fico tým, že sa postavil na začiatku prípadu na tlačovú konferenciu. Politiku z Hedvigy Malinovej urobil Robert Fico, tým, že sa postavil na tlačovú konferenciu.

Podľa chronológie prípadu, ktorú rozpracovala Aliancia Fair-Play , o udalosti, ktorá sa mala stať 25. augusta 2006, sa už 12. septembra 2006 uskutočnila tlačová konferencia, ktorú zvolal minister vnútra Kaliňák a premiér Robert Fico, kde poskytli informácie o vyšetrovaní, ktorými spochybnili že k danému skutku došlo. V rozhovore pre sme.sk odpovedal Robert Fico na otázku, či si myslí že bolo správne označiť Hedvigu za klamárku pred ukončením vyšetrovania odpovedal že "Mnohé veci vyzerajú po štyroch rokoch inak. Keby ste sa ma opýtali bezprostredne po tej tlačovke, možno by som mal pochybnosti, ale teraz som si istý, že som postupoval správne. Zrejme však uznáte, že tento prípad bol široko zneužívaný proti mojej vláde. Preto som považoval za správne povedať aj svoj názor." Je teda pravdou, že Robert Fico sa už na začiatku prípadu, pred ukončením vyšetrovania, postavil na tlačovú konferenciu, aby vyjadril svoj názor na prípad. Výrok hodnotíme ako pravdivý.

Aliancia Fair-Play
12. septembra 2006
informácie
sme.sk


Ale čo je najpodstatnejšie, je úplne evidentné, že naše opatrenia, ktoré sme urobili v rámci krízy, boli úspešné. Slovensko má najvyšší hospodársky rast v celej Európskej únii.

Podľa Eurostatu máme najvyšší hospodársky rast v rámci EÚ v druhom štvrťroku 2010 v porovnaní s druhým štvrťrokom 2009.

Eurostatu


Som na tlačovej konferencii spolu s ministerkou Sakovou bývalou  upozorňoval vládu, robte opatrenia výstražného charakteru alebo odstrašujúceho charakteru, aby sme dali jasný signál, nech si sa na ne nepokúšajú tí prevádzači a kadejakí pašeráci ľudí a samotní migranti a nechodiť.

Peter Pellegrini na tlačovej konferencii zo začiatku júna 2023 kritizoval vládu a odmietol povinné kvóty pre migrantov na Slovensku. Reagoval tým najmä na status ministra vnútra Šimka, ktorý deň predtým na sociálnej sieti písal, že Slovensko by malo byť otvorené európskemu riešeniu utečeneckej témy a podieľať sa na ňom. Pellegrini žiadal, aby Šimko pokračoval v tradičnej pozícii Slovenska v otázke migračnej dohody.

Pellegrini na tejto tlačovej konferencii žiadal (cca 7:00 min.), aby predseda Národnej rady Boris Kollár poveril niektorého z podpredsedov brannobezpečnostného výboru jeho riadením a aby zvolali schôdzu, na ktorej by Šimko vysvetlil pozície Slovenska.

Rovnako žiadal (cca 8:30 min.) spoločné zasadnutie Výboru pre obranu a bezpečnosť a Výbore pre európske záležitosti s účasťou Šimka.

Vtedajší minister vnútra Ivan Šimko sa na hlasovaní ministrov vnútra na Rade EÚ zdržal pri návrhoch novej azylovej politiky. Argumentoval obmedzeným mandátom, keďže bol ministrom tzv. úradníckej vlády bez dôvery parlamentu.

Denisa Saková na tlačovke vyzvala (cca 19:45 min.) ministerstvo vnútra na učinenie opatrení na „zvýšenie zaistenia cudzincov, to znamená všetci cudzinici, ktorí prichádzajú na územie SR majú byť kontrolovaní, aký majú doklad totožnosti, z akej krajiny pochádzajú a máme ich zaistiť, ak takýto doklad nemajú, v zaisťovacích zariadeniach.“

konferencii status žiadal žiadal zdržal vyzvala


Reformy boli robené práve preto, a práve preto sa podarilo znížiť nezamestnanosť z 20% na menej ako 10%.

Mikloš neuvádza správne čísla: Nezamestnanosť v roku 1999 (ak ho zoberieme ako prvý rok reálneho vládnutia) bola na úrovni 16,2 percent, najvyššia bola v roku 2001 na 19,2 percentách. Dzurindova vláda odovzdávala v roku 2006 krajinu s 13,3 percentnou nezamestnanosťou. Zdroj: ŠÚ SR.


A potvrdil to náš národný člen v Eurojuste, ktorý bol menovaný za vašej vlády,...

Ladislav Hamran je zástupcom Slovenska v Eurojuste od septembra 2007, čiže bol menovaný za minulej vlády.

Ladislav Hamran


My sme neprivatizovali žiadny strategický majetok štátu.

Počas vlády 1. R. Fica v rokoch 2006-2010 bola predaná napríklad prešovská tepláreň. Výrok hodnotíme ako nepravdivý. 3. júla 2007 vyšiel v denníku SME článok hodnotiaci prvý rok vlády, v ktorom sa píše, že počas roka 2006 vláda zrušila privatizáciu Nákladnej železničnej spoločnosti Cargo, rozhodla o zastavení privatizácie bratislavského letiska, rozhodla o nepredajnosti štátnych lesov a rozhodla taktiež o vypovedaní zmluvy týkajúcej sa predaja Gabčíkova. 11. decembra 2008 v denníku Pravda vyšiel článok, v ktorom sa hovorí o zmene právnej formy nemocnice ministerstva vnútra(príspevková organizácia štátu) na Nemocnicu svätého Michala(akciová spoločnosť)s tým, že 100% akcií by mal v rukách štát. Avšak návrh ministra vnútra Kaliňáka nevylučoval odpredaj časti akcií súkromným investorom takže ako sa v článku píše, jedná sa o pokus tichej privatizácie. Tento návrh schválila vláda. 19. februára 2010 denník Pravda vydal článok o odobrení privatizácii prešovskej teplárne premiérom. " „V predaji daného majetku teplárne nevidím problém,“ uviedol včera Fico." Predaj prebehol už v januári 2012. Prešovské teplárne patrili pod Košické teplárne a 100 % vlastníkom Košických teplárni je FNM. SITA , 18. februára 2010: " Novým majiteľom kotolne v Prešove za 980 tisíc eur sa stala od 1. januára 2010 akciová spoločnosť Spravbytkomfort Prešov. Akcionármi prešovskej firmy sú mesto Prešov, ktoré vlastní 45-percentný podiel a rakúska energetická spoločnosť Energiecomfort Wien , patriaca do holdingovej skupiny mesta Viedeň, ktorá drží zvyšok akcií." Dátum zverejnenia analýzy: 28.02.2011 Naspäť Nahlásiť chybu

SME Pravda Pravda SITA


Pán Vážny môže hovoriť čo chce, jednoducho jednoznačné fakty a dôkazy hovoria o tom, že celé Slovensko podviedol. Verejne sľuboval, že splatíme si to (mýtny systém - pozn.) a potom to za jedno euro odkúpime späť. Za jedno euro. Čiže splatíme si, za euro kúpime. V skutočnosti zmluva je napísaná, takže keď chceme odkúpiť, za 400.000.000 EUR si to možné odkúpiť a keď to nemáme na to, aby sme to odkúpili, tak si to môžeme prenajímať za 100.000.000 EUR ročne nasledujúcich 5 rokov.

Elektronický mýtny systém funguje na Slovensku od roku 2009. Národná diaľničná spoločnosť vtedy podpísala zmluvu s dodávateľom - firmou Skytoll. Vládu vtedy tvorili strany Smer, SNS a HZDS. Ministrom dopravy bol Ľubomír Vážny (Smer). V januári 2010 povedal , že „po tých trinástich rokoch to (e-mýto, pozn.) zadarmo alebo za korunu prejde naspäť do rúk štátu.“ V roku 2020 zverejnili poslanci OĽaNO zmluvu, z ktorej vyplýva , že štát by prenájom na ďalšie roky stál cca 100 miliónov eur ročne. Skytoll sa neskôr ponúkol, že by službu dodával aj lacnejšie. Druhou možnosťou, ako by si štát mohol mýtny systém ponechať aj naďalej, je, že by odkúpil majetok, zamestnancov a vzťahy Skytollu. To by ho podľa zmluvy mohlo stáť až - ale najviac - 400 miliónov eur. Po tom, ako vyšli najavo zmluvné podmienky, Vážny povedal , že kedysi som to tak komentoval, aby to bolo každému jasné, že to môže dospieť aj k cene jednej koruny. Stále si za tým stojím.” Keďže Ľubomír Vážny sľuboval v roku 2009 niečo, čo zmluvné podmienky takto neumožňujú, hodnotíme tvrdenie Igora Matoviča o rozpore medzi Vážneho slovami a zmluvou ako ešte pravdivé.

podpísala tvorili povedal vyplýva odkúpil povedal


Na druhej strane my poskytujeme či už letištia, či už cvičiská a som informovaný, že budú tu nejaké organizované spoločné stretnutia pri cvičení vojsk Aliancie, otvárame všetky dvere. Nakoniec letište Sliač, to je aliančné letište.

Výrok I. Gašparoviča hodnotíme ako pravdivý, nakoľko sa na území Slovenskej republiky odohralo cvičenie vojsk Aliancie a SR sa aktívne snaží o poskytovaní priestorov k týmto cvičeniam.

Záväzok Glvača Cieľom


Ako tu to robil Matovič s Naďom a s Hegerom, keď posielali MiGy na Ukrajinu naše posledné a jediné stíhačky napriek nesúhlasu verejnej mienky, napriek nesúhlasu parlamentu, napriek vlastne všetkému.

Darovanie stíhačiek MiG-29 na Ukrajinu na jar 2023 schválila vláda, v parlamente sa o nich nehlasovalo. Tieto stíhačky boli navyše uzemnené už od septembra 2022 a do príchodu stíhačiek F-16 náš vzdušný priestor chránia české a poľské stíhačky. Výrok preto hodnotíme ako nepravdivý.

Ukrajinský prezident Volodymyr Zelenskyj požiadal na samite v Bruseli vo februári 2023 Eduarda Hegera o dodanie stíhačiek MiG-29. Dočasne poverený premiér na žiadosť reagoval, že vláda urobí maximum, aby požiadavke vyhovela.

Heger neskôr oznámil , že sa jeho vláda nehodlá v tejto veci obrátiť na Ústavný súd SR, vyžiadala si však oficiálne stanoviská expertov na ústavné právo. O darovaní stíhačiek mal pôvodne rozhodovať parlament na marcovej schôdzi. Po rokovaní koaličnej rady sa však lídri strán rozhodli, že o darovaní rozhodne vláda.

O Migoch však rokoval Výbor Národnej rady pre obranu a bezpečnosť. Výbor vzal informácie o možnosti darovať stíhačky Ukrajine na vedomie.

V marci 2023 Slovenská republika odovzdala Ukrajine štyri stíhacie lietadlá MiG-29. Následne v apríli toho istého roku bolo dodaných aj zvyšných 9 kusov MiG-29.

Slovenské nebo je do príchodu stíhačiek F-16 strážené spojencami NATO. Nákup amerických stíhačiek odobrila ešte Pellegriniho vláda. Jedným z dôvodom nákupu amerických strojov bol zlý stav ruských Migov.

Ministerstvo obrany zdôvodňovalo potrebu náhrady stíhačiek MiG-29 v prvom rade ich kazivosťou a ťažkosťami pri zabezpečovaní servisu. Na letisku Sliač ich dlhodobo pomáhali opravovať ruskí technici, čo sa zvlášť po ruskom útoku na Ukrajinu stalo neudržateľným.

Z 11 Migov, ktoré ostali Slovensku, bola v posledných rokoch, bojaschopná zrejme iba polovica. Nespoľahlivosť ruských stíhačiek potvrdil a bývalý Generál letectva generálporučík Ľubomír Svoboda, ktorý prevádzkovanie Migov označil za neudržateľné.

Neudržateľný bol aj nedostatok leteckého personálu pre ruské stíhačky. S výcvikom pilotov sa prestalo už pred rokmi, pretože ruské stroje neboli považované za perspektívne. Slovensko tak vlastnilo oficiálne 11 strojov MiG-29, pilotov sme však mali k dispozícii iba šesť. Stíhacie lietadlá MiG-29 boli v septembri minulého roka uzemnené a ochranu nad slovenským vzdušným priestorom prevzali spojenecké stíhačky z Poľska a Česka.

Podľa prieskumu agentúry Ipsos s darovaním stíhačiek Ukrajine nesúhlasilo 60% obyvateľov - s týmto krokom vlády súhlasilo rozhodne 12% obyvateľov a skôr súhlasilo ďalších 14 percent opýtaných, čo predstavuje dohromady 26% podporu.

Demagóg.sk sa 26. 9. 2023 obrátil so žiadosťou o vyjadrenie na Milana Uhríka, avšak nezareagoval.

požiadal oznámil vyžiadala rozhodovať vzal dodaných strážené odobrila zdôvodňovalo bojaschopná potvrdil prestalo uzemnené prieskumu


23-tisíc zdravotných sestier je dnes v Rakúsku.

Zatiaľ čo sa nám nepodarilo dohľadať oficiálne štatistiky o počte sestier pracujúcich v zahraničí či Rakúsku, podľa vedúcej sesterských odborov v Prešovskej fakultnej nemocnici by sa skutočne malo jednať o 23-tisíc. Výrok preto hodnotíme ako pravdivý. Podľa vedúcej sesterských odborov v Prešovskej fakultnej nemocnici Beáty Čonkovej: " V Rakúsku robí 23-tisíc našich sestier za plat okolo dvetisíc eur ." TASR v januári uviedla počet slovenských opatrovateliek , ktoré pracujú v Rakúsku (29 680), z článku však nie je jasný zdroj informácie. Odhadovaný počet zdravotných sestier tu uvedený nie je. Ešte v roku 2014 rakúsky veľvyslanec vyhlásil , že v Rakúsku pracuje 25-tisíc slovenských zdravotníkov, neuviedol však, koľko z nich by mali byť sestry. Dátum zverejnenia analýzy: 27.02.2016 Naspäť Nahlásiť chybu

Podľa
počet slovenských opatrovateliek
vyhlásil


Celý svet vyhosťoval ruských agentov, ktorí mali diplomatické krytie, len Slovenská republika to neurobila, lebo on to zakázal. Povedal, že keď vyhostíme ruských špiónov zo Slovenska, tak on odíde z koalície.

Andrej Danko bol ako predseda parlamentu v roku 2018 po prevalení kauzy Skripaľ proti vyhosteniu ruských diplomatov zo Slovenska. S Dankom bol v tomto zajedno aj Robert Fico. Denník N informoval, že Danko toto rozhodnutie vetoval . Výrok hodnotíme ako pravdivý.

Danko je známy svojím dlhodobým proruským postojom a spochybňovaním sankcií voči Rusku a obhajobou jeho krokov.

Väčšina štátov EÚ, USA, Kanada, Austrália a mnoho ďalších krajín vyhostilo niekoľkých ruských diplomatov ako reakciu na otrávenie bývalého ruského agenta Sergeja Skripaľa novičokom na území Spojeného kráľovstva.

Niekoľko európskych štátov, ako napríklad Rakúsko alebo Slovensko, ruských diplomatov, resp. agentov s diplomatickým krytím nevyhostilo . Štátny tajomník Ministerstva zahraničných vecí Lukáš Parízek (SNS) povedal , že Slovensko bude čakať na výsledky vyšetrovania. Na presvedčivé dôkazy o zapojení ruskej tajnej služby v kauze Skripaľ chcel čakať aj Danko. Vyhostenie diplomatov odmietal . Denník N sa odkazoval na zdroje z prostredia tajných služieb a informoval o tom, že toto rozhodnutie Danko vetoval.

S Dankom v tomto súhlasil aj Robert Fico. Obaja nechceli poškodiť slovensko-ruské diplomatické vzťahy. Jedinou reakciou slovenskej diplomacie nakoniec bolo stiahnutie slovenského veľvyslanca z Moskvy.

Slovensko nakoniec jedného ruského agenta s diplomatickým krytím v decembri 2018 vyhostilo . Nie však pre kauzu Skripaľ, ale pre špionáž, pri ktorej ho opakovane pristihlo Vojenské spravodajstvo.

vetoval proruským spochybňovaním obhajobou vyhostilo nevyhostilo povedal odmietal odkazoval súhlasil stiahnutie vyhostilo


V každom prípade je treba povedať, že na Slovensku zákony umožňujú do 50 tisíc eur, teda do 1 a pol milióna korún predávať bez DPH. Preto vytvárame spôsob nie predaj z dvora, ale predaj konečnému spotrebiteľovi.

Podľa zákona o dani z pridanej hodnoty 222/2004 Z. z., po novele 490/2010 Z. z. §4 ods. 1 "Zdaniteľná osoba, ktorá má sídlo, miesto podnikania alebo prevádzkareň v tuzemsku, a ak nemá takéto miesto, ale má bydlisko v tuzemsku alebo sa v tuzemsku obvykle zdržiava, a ktorá dosiahla za najviac 12 predchádzajúcich po sebe nasledujúcich kalendárnych mesiacov obrat 49 790 eur, je povinná podať daňovému úradu žiadosť o registráciu pre daň ."

zákona o dani z pridanej hodnoty


Sú to kodanské kritériá a kritéria členstva hovoria, že musia byť splnené tieto parametre (demokracia a právny štát, pozn.).

Portál EuropskaUnia.sk o prístupových kritériách EU uvádza: Každá krajina, ktorá sa uchádza o členstvo v Európskej únii (EÚ), musí splniť pravidlá, stanovené v článku 49 a princípy, zakotvené článkom 6(1) Zmluvy o Európskej únii. (...) Prístupové kritériá do EÚ definujú tieto dokumenty: Maastrichtská zmluva z roku 1992 (článok 49) – geografické a všeobecné politické kritériá Deklarácia Európskej rady v Kodani z júna 1993, tzv. Kodanské kritériá - opisujúce všeobecné politické kritéria vo väčšej podrobnosti O pristúpenie môže žiadať každý štát, ktorý rešpektuje hodnoty Európskej únie uvedené v čl. 2, Hl. I Zmluvy o Európskej únii (.pdf, čl.49). Medzi hodnoty uvedené v článku 2 patrí úcta k ľudskej dôstojnosti, sloboda, demokracia, rovnosť, právny štát a rešpektovanie ľudských práv vrátane osôb patriacich k menšinám. Na summite Európskej Rady 21-22. júna 1993 v Kodani boli prijaté kritéria pre vstup do EÚ tzv. Kodanské kritéria . Tie sa delia na viacero oblastí, pričom medzi politické kritéri á zaraďujeme stabilitu inštitúcii zaručujúcich demokraciu, právny štát, ľudské práva, rešpektovanie a ochranu menšín. Dátum zverejnenia analýzy: 05.03.2014 Naspäť Nahlásiť chybu

Zmluvy o Európskej únii
Kodani
Kodanské kritéria
politické kritéri


Zoberte si, väčšinu teroristických útokov v Európskej únii za posledné roky spáchali moslimovia, radikálni moslimovia.

Výrok na podobnú tému sme už na našej stránke hodnotili, jeho výsledky sme zverejnili tu . Štatistiky Europolu medzi rokmi 2007 a 2014 hovoria o 17 z 2887 teroristických útokoch v danom období zo strany moslimov. Tento údaj tvorí približne pol percenta. Častejší je tak ľavicový, pravicový a separatistický extrémizmus. Práca s ostatnými databázami je problematická, keďže neuvádzajú ani motív a ani národnosť/presvedčenie. Výrok hodnotíme ako nepravdivý.

tu
Europolu
17 z 2887
Europolu
výročnej správy
Charlie Hebdo
Paríža
(148)
útoky v Madride
Pew Research Centre
žije
kampaň
Štúdia


Informácie, že 60% firiem neplatí žiadne dane je šokujúca a neakceptovateľná, najmä ak v zozname sú renomované zahraničné firmy.

Podobný výrok sme overovali už v minulosti ( V politike , 8. decembra 2013). Tak ako aj vtedy, aj teraz nemáme k dispozícii oficiálnu analýzu, štatistiku Ministerstva financií alebo Finančného riaditeľstva SR. Jediné dostupné informácie o počte subjektov s nulovou daňovou povinnosťou uviedol na tlačovej konferencii a v rozprave minister financií. Demagog.SK taktiež nevie zistiť, či žiadne dane neplatili aj renomované zahraničné firmy. Výrok preto opäť hodnotíme ako neoveriteľný. Minister financií 11. novembra uviedol na tlačovej konferencii , že v súčasnosti približne 60% právnických osôb neplatí daň z príjmu. Rovnaké čísla uviedol 29. novembra 2013 v rozprave o novele zákona a dani z príjmov, ktorá zavádzala daňové licencie: "Naozaj, posledných, posledných, posledné 4 roky ten priemer počtu právnických osôb, ktoré malo nulovú daňovú povinnosť, bolo okolo 60 %. Ale pozrime sa ďalej dopredu, do veľmi dobrých rokov, do rokov 2006, 2007, 2008. A tu sa snáď všetci zhodneme, že to boli roky vrcholy konjunktúry. Vrcholy svetovej konjunktúry a najvyšších ekonomických rastov, najväčšej ziskovosti aj na Slovensku. A mám pre vás veľmi zlú správu. Aj v tom období priemer počtu firiem, ktoré mali nulovú daňovú povinnosť, bolo 53 %." Ziskovosti firiem sa venuje Filip Glasa , ktorý na základe údajov z portálu Finstat.sk vypočítal, že až 72% firiem je v zisku. Výpočet je však z len z 5 tisíc firiem, čo vzhľadom na celkový počet (cca 160 tisíc) považujeme za obmedzenú vzorku, ktorá nevyvracia ani nepotvrdzuje slová P. Kažimíra. Základný predpoklad je, že firmy v strate majú nulovú daňovú povinnosť - nemajú z čoho platiť daň z príjmov. Dátum zverejnenia analýzy: 18.12.2013 Naspäť Nahlásiť chybu

V politike
Minister
uviedol
konferencii
uviedol
Glasa
Finstat.sk


Podľa nespravodlivej štatistiky, je Bratislava niekoľko desiatok miest na tom lepšie ako Berlín alebo koniec koncov Berlín.

Podľa údajov Eurostatu (. pdf , s. 2-3), bol s v roku 2010 Bratislavský kraj siedmym najbohatším krajom EÚ s priemerom HDP na obyvateľa 176 % nad priemerom EÚ. Berlín sa v tejto štatistike s HDP 112 % nad priemerom EÚ, objavil skutočne až niekoľko desiatok miest (viac ako 70 miest) za Bratislavským krajom. Výrok hodnotíme ako pravdivý. Dátum zverejnenia analýzy: 19.11.2013 Naspäť Nahlásiť chybu

pdf


Dnes máme vyše 30 000 voľných pracovných miest.

Tento výrok hodnotíme ako pravdivý, pretože ku koncu októbra 2015 bolo na Úradoch práce evidovaných 32 718 voľných pracovných miest. Najviac voľných pracovných miest je evidovaných na pozície operátorov a montérov strojov a zariadení ( 9687 pracovných miest ), taktiež na pozície kvalifikovaných pracovníkov a remeselníkov (5734 pracovných miest), ako aj na pozície pomocných a nekvalifikovaných pracovníkov ( 4822 pracovných miest). Najviac voľných pracovných miest je v Bratislavskom kraji a najmenej voľných pracovných miest sa nachádza v Košickom kraji. Hoci miera oficiálnej nezamestnanosti klesá a počet voľných pracovných miest stúpa, úrady práce nevedia nájsť nezamestnaným ľuďom prácu.

32 718
miera oficiálnej nezamestnanosti klesá


Na rok budúci plánujeme deficit mínus 0,5%. Opäť historicky najnižší.

Ministerstvo financií každoročne vytvára Program stability a rastu, ktorý sa následne predkladá Európskej komisii a Rade EÚ. Cieľom tohto programu je prezentovanie vývoja fiškálnej pozície, predpokladaného vývoja ekonomiky ako aj prezentácia rozpočtovej politiky. Vláda si v tomto pakte stanovila cieľ deficitu na roku 2018, ktorý predstavuje 0,5 percent HDP. Pokiaľ sa jej tento cieľ podarí naplniť, deficit bude údajov Eurostatu skutočne najnižší v histórii. Výrok hodnotíme ako pravdivý.

Program Eurostatu rekordné sľuboval


Faktom je, že rast cien je vážna téma. Chcem len upozorniť, že ceny vrátane cien potravín rástli rýchlejšie v roku 2008 ako sú prognózy na tento rok, teda počas vlády minulej a tiež s tým veľa urobiť nevedela, jednoducho preto, že väčšina tohto rastu je daná svetovými cenami, napríklad potraviny.

Podľa údajov Štatistického úradu SR , ceny potravín za celý rok 2008 vzrástli v priemere o 7,7%. Vo februári 2011 vzrástli medziročne ceny potravín a nealkoholických nápojov o 6,6%, avšak nepodarilo sa nám nájsť prognózu rastu cien potravín na celý rok 2011, ktorú uvádza Ivan Mikloš. Podľa makroekonomickej prognózy MF SR bude celková ročná inflácia v roku 2011 na úrovni 3,5 percenta.

Štatistického úradu SR
vzrástli
makroekonomickej prognózy MF SR


Za vlády, ktorá tu bola pred nami 20 mesiacov, napriek tomu, že tu bol liberálny Zákonník práce a boli nízke dane, išla prudko nezamestnanosť hore, prudko. Počkajte, ja nemám tu ten graf, lebo som si ho nechal doma, ukazoval som ho.

Minulý týžden sme overovali velmi podobný výrok . Tento týžden ho hodnotíme taktiež ako pravdu. Demagog.sk nehodnotí, co možno a co nemožno považovat za prudký nárast

výrok
ÚPSVaR
Štatistický úrad
schválený
SME


Veľmi ma mrzí, že som nechal v novej vláde rekonštrukciu Banskej Bystrice za 120 miliónov, schválenú, pripravenú s peniazmi, rekonštrukciu ružinovskej nemocnice v Bratislave za 80 miliónov. Všetko to títo páni zrušili len z trucu, lebo to bola  predchádzajúca vláda, lebo Pellegrini.

Nemocnica v Banskej Bystrici v septembri 2021 zrušila pôvodnú súťaž na dodávateľa rekonštrukcie, pretože od schválenia v roku 2019 prudko narástli ceny materiálov. Rekonštrukciu ružinovskej nemocnice stopol manažment be udania dôvodu. Nie je teda pravdou, že vláda tieto stavby stopla „len z trucu“ voči svojim predchodcom.

Rekonštrukciu Roosveltovej fakultnej nemocnice v Banskej Bystrici schválila ešte vláda Petra Pellegriniho v januári 2019. Rekonštrukcia mala byť hotová do konca roka 2023 a vyjsť mala na 104 miliónov eur. V máji nemocnica začala verejné obstarávanie na výber dodávateľa.

V septembri 2021 nemocnica súťaž zrušila. „Vzhľadom na časový odstup, vývoj cien vstupov a vysoký nárast cien stavebného materiálu by projekt, tak ako bol nadimenzovaný a obstarávaný v roku 2019, nebol finančne v súčasnosti udržateľný,“ uviedla na svojom webe .

Nárast cien po pandémii koronavírusu potvrdzuje aj index cien stavebných prác, materiálov a výrobkov od Štatistického úradu z októbra 2021. Medzi rokmi medzi rokmi 2020 a 2021 úrad uvádza zvyšovanie cien vo všetkých oblastiach stavebníctva.

Zmluvu s víťazom obstarávania neodporučilo nemocnici podpísať ani ministerstvo zdravotníctva. Okrem vyšších nákladov bolo dôvodom aj to, že „pôvodný zámer rekonštrukcie nezohľadňoval všetky relevantné skutočnosti, ktoré vznikli pandémiou COVID-19“, a na ktoré bolo potrebné reagovať.

Rekonštrukciu a modernizáciu Univerzitnej nemocnice Bratislava (UNB) v Ružinove schválila Pellegriniho vláda v roku 2019. Predpokladalo sa, že tento projekt by mal byť ukončený v roku 2024 a náklady sa mali pohybovať vo výške 86 miliónov eur. Verejnú súťaž nemocnica vyhlásila začiatkom roka 2020, avšak v inom rozsahu a aj rozdielnej výške nákladov. V súťažných podkladoch bola suma rekonštrukcie 71,5 milióna eur. Podľa informácií portálu YIM.BA , manažment nemocnice verejné obstarávanie neskôr zrušil bez vysvetlenia dôvodov. Na webovej stránke Úradu pre verejné obstarávanie je však zákazka stále vedená ako „aktívna.“

Demagóg.sk sa 26. 9. 2023 obrátil na Petra Pellegriniho so žiadosťou o vyjadrenie, avšak nezareagoval.

schválila začala uviedla webe uvádza neodporučilo bolo schválila vyhlásila suma YIM.BA stránke


…tak, aby pod 3% sme dosiahli v roku 2013 a to je ten čas, kedy máme v zákone, v zákone, v predloženom zákone, že sa automaticky vracia DPH na 19%.

V paragrafovom znení vládneho návrhu o zmene zákona sa uvádza (§ 85j, ods. 1): "V období od 1. januára 2011 do posledného dňa kalendárneho roka, v ktorom Európska komisia (Eurostat) uverejní údaje 36) o tom, že aktuálny schodok verejnej správy Slovenskej republiky je menej ako 3%, je základná sadzba dane na tovary a služby 20% zo základu dane. Skončenie obdobia uplatňovania základnej sadzby dane 20% podľa prvej vety vyhlási Ministerstvo financií Slovenskej republiky všeobecne záväzným právnym predpisom." To znamená, že ak sa schodok zníži pod 3% MF SR je podľa prvej vety povinné znížiť daň na pôvodnú hranicu 19%. Výrok je preto pravdivý.

paragrafovom znení


Veď to vládnutie s SDĽ verzus pravica, to bolo to obdobie 98 - 2002, skončilo štiepeniami... Ďalšie štiepenia zažilo SNS...

SNS sa v polovici roku 2000 rozpadlo na SNS a Pravú SNS , opäť sa zlúčili v máji 2003.

SNS a Pravú SNS


Máme tu systém, ktorý sa nazýva S300. Je to systém protivzdušnej ochrany...

S300 je séria protilietadlových a protiraketových raketových systémov ruskej výroby. Začali sa vyrábať v roku 1979 v bývalom Sovietskom zväze, od roku 1993 je vyrábaný firmou Almaz-Antej . Týmto systémom bolo taktiež zostrelené aj malajzijské lietadlo. Systém S300 je na Slovensku od roku 1999 a životnosť má do roku 2020. Výrok hodnotíme ako pravdivý.

modernizáciu systému


Počas jedného roka sa nám ju podarilo znížiť o 1%.


Zaviedli sme súbeh dávky v hmotnej núdzi s nízkymi mzdami. Veď tým, že sme urobili obrovskú reformu zdravotných odvodov, pán predseda, pri nízkopríjmových ľuďoch, ktorí zarábajú okolo 400 eur, sme v podstate dali 13. plat tým ľuďom. Dostanú k platu 30-35 eur mesačne, čo im urobí za celý rok možno 350, možno 400 eur.

Premiér pravdivo uvádza, že sa v roku 2014 schválilo zavedenie súbehu dávky v hmotnej núdzi s nízkymi príjmami. Vyplýva to z novely zákona o pomoci v hmotnej núdzi. Zároveň bola schválená reforma zdravotných odvodov, ktorá sa týka aj spomínanej odpočítateľnej položky na zdravotné odvody. Čo sa týka ľudí z nízkymi príjmami, tí dostanú mesačne k platu 34,25 eur, čo ročne činí 411 eur. Fico síce ročnú čiastku uvádza o niečo nižšiu, ako je tomu v skutočnosti, keďže si ale nevylepšuje svoju argumentačnú pozíciu, výrok hodnotíme ako pravdivý. SITA , 15. októbra 2014: "Nárok na pomoc v hmotnej núdzi budú mať pôvodne dlhodobo nezamestnaní ľudia, ktorí si našli prácu a ich zárobok nepresahuje dvojnásobok minimálnej mzdy, čo bude v budúcom roku 760 eur. Bude sa to vzťahovať aj na tých nezamestnaných, ktorí nepracujú viac ako jeden rok a nie sú evidovaní ako nezamestnaní na úrade práce. Prvých šesť mesiacov budú mať tieto osoby nárok na osobitný príspevok v sume 126,14 eura mesačne a ďalší polrok od štátu dostanú príspevok v sume 63,07 eura mesačne." TREND , 3. decembra 2014: "Minimálna mzda má od roka 2015 narásť oproti predchádzajúcemu roku o takmer osem percent na 380 eur mesačne a zároveň sa do tejto sumy nebudú platiť žiadne zdravotné odvody. Tak zo strany zamestnanca, ako aj zamestnávateľa. Do príjmu 570 eur sa bude úľava znižovať a až od tejto sumy vyššie úplne zanikne. V praxi to znamená jediné - okolo pol milióna ľudí získa desiatky eur v čistom, zatiaľ čo ich zamestnávatelia budú mať kompenzované náklady na vyššiu minimálnu mzdu." O poistení , 12. januára 2015: "Ak zamestnávateľ zamestná od nového roka zamestnanca na minimálnu mzdu na prácu, ktorá je vymedzená ako 1. stupeň náročnosti, tak v prípade, že si zamestnanec uplatní nárok na zdravotné poistenie, zaplatí za neho zamestnávateľ aj pri zvýšenej minimálnej mzde o 0,13 eur menej, ako by za neho zaplatil v roku 2014. Zamestnanec si v porovnaní s predchádzajúcim rokom prilepší o 34,25 eur v čistom." Dátum zverejnenia analýzy: 12.01.2015 Naspäť Nahlásiť chybu

SITA
TREND
O poistení


Nemecké firmy s ruskými si veselo obchodujú (aj napriek sankciám, pozn.)...

Export a import medzi Nemeckom a Ruskom v období sankcií výrazne neklesol, a niektoré zdroje poukazujú na pretrvávajúce obchodné styky. Výrok preto hodnotíme ako pravdivý. Sankcie uvalila Európska únia spoločne so Spojenými štátmi v marci 2014 ako odpoveď na anexiu poloostrova Krym Ruskou federáciou a destabilizáciu východnej Ukrajiny. Sankcie vstúpili v platnosť v júli 2014 a ich posilnenie v septembri 2014. V marci 2015 sa Rada Európskej únie zhodla, že sankcie budú platiť až do naplnenia Minskej dohody (dohoda o prímerí). Podľa údajov Federálneho štatistického úradu Nemeckej spolkovej republiky ktoré ponúka Trading economics export do Ruskej federácie po nástupe sankcií poklesol len mierne, pričom historicky najvyššiu hodnotu 2 135 845 miliónov eur dosiahol práve v júly 2015. Priemerná hodnota pre roky 1992 až 2015 je 61 889,32 miliónov eur. Podobne ani hodnota importu z Ruska nebola sankciami výrazne ovplyvnená. Správa EÚ o vplyve sankcií z októbra 2015 (.pdf) označuje celkový vplyv sankcií na ekonomiku za obmedzený, Nemecko však hodnotí ako krajinu, kde sa predpokladá najvýraznejší dopad sankcií. Zároveń treba pripomenúť, že tým, že export neklesol, je možné, že skutočne dochádza k obchodovaniu napriek zavedeným sankciám. Oficiálne dáta, ktoré by to potvrdzovali toto tvrdenie však nemáme k dispozícii. Článok Bloombergu poukazuje na viaceré obchody medzi Nemeckom a Ruskom, ktoré by teoreticky na základe sankcií nemali prebiehať, ako napríklad výstavba elektrární alebo obchodovanie s Gazpromom, treba však poukázať na to, že plyn bol zo sankcií vyňatý (.pdf, s. 5). Celkovo nie sú dostupné relevantné zdroje, ktoré by dokazovali, že by Nemecko porušovalo sankcie. Informujú o tom však zdroje, ktoré možno označiť za nedôveryhodné či propagačné . Nemecký minister financií v marci tohto roka vyhlásil , že je potrebné uvoľniť sankcie voči Rusku, aby bolo motivované splniť Minskú dohodu (.pdf). Taktiež načrtol možnosť vytvorenia dohody o voľnom obchode. Dátum zverejnenia analýzy: 11.04.2016 Naspäť Nahlásiť chybu

Sankcie
Trading economics
importu
Správa EÚ
Bloombergu poukazuje
nedôveryhodné
propagačné
vyhlásil
Minskú dohodu


130 alebo 180 miliónov (navýšených výdavkov, pozn.), naozaj si nepamätám je dlhová služba.

Podľa rozpočtu výdavkov za kapitolu Všeobecná pokladničná správa na rok 2013 (. pdf ) sú plánované výdavky na položku "Transakcie verejného dlhu", teda úroky za štátny dlh, 1 395 889 451 € . V roku 2012 bolo toto číslo podobné, 1 372 442 600 € , v tejto oblasti došlo k nárastu len o 23 miliónov. Podľa portálu Ministerstva financií SR www.rozpocet.sk dokonca podľa údajov upravených ku 31. novembra 2012 táto suma stúpla na 1 386 312 600 € .

pdf www.rozpocet.sk pdf


V druhom pilieri 80 % ľudí má príjem do priemernej mzdy.

Podľa údajov , ktoré demagogu.sk zaslala Sociálna poisťovňa 28.6.2012 o sporiteľoch v triedení podľa výšky ich vymeriavacích základov vyplýva, že k 31.12.2011 bolo 1 450 705 ľudí prihlásených do II. piliera. Z toho 1 080 646 ľudí boli aktívni sporitelia a z toho 1 060 392 ľudí malo vymeriavací základ vyšší ako nula. Zo všetkých sporiteľov, ktorý mali vymeriavací základ vyšší ako 0, bolo 720 151 sporiteľov takých, ktorí mali VZ do 790 € vrátane (Sociálnou poisťovňou stanovené pásmo v tabuľke je 790€, pozn.).

údajov Podľa


Boli sme svedkami toho, ako Robert Kaliňák, ktorý je už dnes chvalabohu politickým dôchodcom, riadil nielen jednu redaktorku, ale riadil kompletne celú redakciu. Ako sa vyhrážal novinárom stratou zamestnania, pokiaľ nebudú písať na v tom čase vládnych politikov to, čo on si želal, pokiaľ ich nebudú diskreditovať.

Prepisy odposluchov z roku 2011 ukazujú neštandardný vzťah Roberta Kaliňáka a redaktorky Pravdy Vandy Vavrovej. Kaliňák Vavrovej hovorí, čo má robiť a aký článok má v novinách vyjsť. Varuje, že to bude riešiť so šéfredaktorkou a pripomína, že Vavrová má byť jeho spojkou k nej. Hoci tieto telefonáty zakladajú podozrenie, že Robert Kaliňák - okrem konkrétnej redaktorky - úkoloval resp. mal vplyv aj na konanie šéfredaktorky, interpretácia, že „riadil kompletne celú redakciu” posúva faktický základ týchto udalostí do krajnej polohy (zveličuje ho), na ktorú takto nie sú dôkazy. Výrok preto hodnotíme ako zavádzanie. V roku 2011 média zverejnili prepis telefonátov medzi vtedy opozičným politikom Robertom Kaliňákom a redaktorkou denníka Pravda Vandou Vavrovou. Kaliňák Vavrovej hovorí , že by „rád (by som) videl tie štyri titulky, bejby.” Tlačí na spracovanie tém, ktoré jej posunul. A pripomína , že Vavrová má byť jeho „komunikačným prostriedkom” k Nore. Nora Slišková bola v tom čase šéfredaktorkou Pravdy. Kaliňák tiež použil formuláciu, ktorá pôsobí ako vyhrážka editorke, ktorá mala zdržiavať dohodnutú tému. Jeden z nenapísaných článkov sa mal týkať údajnej rýchlej jazdy vtedajšieho policajného prezidenta Jaroslava Spišiaka. Vavrová ani Kaliňák pravosť ich rozhovoru nepopreli . Slišková uviedla, že Vavrová nie je „nijaká spojka.” Redaktorku Vavrovú odpočúvalo Vojenské obranné spravodajstvo. Rezortu obrany vtedy šéfoval Ľubomír Galko, ktorého po kauze odpočúvania novinárov premiérka Iveta Radičová navrhla odvolať z funkcie. Podľa denníka SME Vavrová v minulosti musela z Pravdy odísť. Omylom poslala kolegyni SMSku, ktorú chcela poslať Robertovi Kaliňákovu. Bývalý šéfeditor denníka Mikuláš Sliacky tvrdí , že v správe boli Vavrovej domnienky o vedení redakcie. Demagóg.SK oslovil so žiadosťou o vyjadrenie aj Ľubomíra Galka. Jeho poslanecký asistent Peter Kolár síce odpovedal, neposkytol však žiaden dôkaž či aspoň indíciu svedčiacu o vplyve Roberta Kaliňáka na „komplet celú redakciu”. „ Pán Kaliňák sa vo svojich kruhoch rád tým sám chvalil, zrejme i preto sa to tak ľahko rozšírilo. Nie je vec, ktoru by, žiaľ, on sám rád nepoprel," uviedol Kolár. Robert Kaliňák sa koncom roku 2018 vzdal mandátu poslanca.

média zverejnili hovorí pripomína použil mal nepopreli odpočúvalo navrhla SME tvrdí vzdal


Tak isto hovoríte o titulkovaní. Prečítajte si zákon o RTS. Kde jednoznačne zákon hovorí, však máte to v paragrafoch, že titulky musia byť.

Zákon č. 270/1995 Z.z. o štátnom jazyku Slovenskej republiky hovorí v § 5, že:

novela


...pracovala som ako lekárka v rozvojových krajinách.

Podľa oficiálneho webu Ministerstva zdravotníctva SR ministerka Andrea Kalavská pôsobila ako lekárka v rámci projektov aj v zahraničí, v krajinách ako Južný Sudán, Kambodža, Haiti či Kirgizsko. Výrok označujeme za pravdivý. „ Doc. MUDr. Andrea Kalavská, PhD. absolvovala štúdium medicíny na Lekárskej fakulte Univerzity Komenského v Bratislave. Absolvovala špecializačné skúšky v odboroch vnútorné choroby a tropická medicína na Slovenskej zdravotníckej univerzite v Bratislave. Docentúru a titul MHA získala na Vysokej škole zdravotníctva a sociálnej práce. V roku 2003 začala pracovať na Internej klinike Fakultnej nemocnice s poliklinikou Trnava. Ako lekárka pôsobila v rámci projektov aj v zahraničí, v krajinách ako Južný Sudán, Kambodža, Haiti či Kirgizsko. Pred nástupom do funkcie štátnej tajomníčky MZ SR pôsobila ako lekárka na I. Internej klinike SZU Univerzitnej nemocnice Bratislava – Kramáre a na Poliklinike cudzokrajných chorôb. Zároveň pracovala ako vysokoškolská pedagogička na Lekárskej fakulte SZU v Bratislave a na Vysokej škole zdravotníctva a sociálnej práce Bratislava. “

oficiálneho webu


...Poprvé, nepočul som na poslaneckom klube SDKÚ-DS žiadnu tvrdú kritiku generálneho prokurátora. To čo je pre mňa dôležité je, že som sa pýtal mojich poslancov, ktorí boli na prvom vypočutí na ústavnoprávnom výbore.


Veď to tento týždeň už aj vlastne potvrdili zástupcovia DSS, že sa dohodli s ministerstvom financií na tom, že sa zmení zákon a zmení sa tak, aby ľudia, aby tie vklady ľudí boli menej chránené a aby peniaze DSS-iek boli viac chránené, aby DSS-ky ešte viac zarábali na tom systéme.

Záznam, ktorý by hovoril o zmienenej dohode sa nám nepodarilo vyhľadať.


My prvý sme zorganizovali už 1.1. protest proti Gorile na Námestie SNP, hoci bol možno zo 150 ľuďmi, ale urobili sme ho a tým pádom si myslím, že je úplne legitímne, aby sme sa priznávali k tomuto protestu alebo teda k tomu tlaku ulice.

I. Matovič a jeho OĽaNO skutočne zorganizovali 1. januára 2012 protest proti Gorile. Hospodárske noviny informujú: Aktivista a kandidát na poslanca Národnej rady (NR) SR v marcových parlamentných voľbách Alojz Hlina na dnešnej protestnej akcii na Námestí SNP v Bratislave vyzval vládu, aby konala voči predsedníčke výkonného výboru Fondu národného majetku (FNM) SR Anne Bubeníkovej v súvislosti s kauzou Gorila. (1. január 2012)

Hospodárske noviny


Je napsaný nový věcný záměr zákona o státním zastupitelství, na kterém půl roku pracuje tým pod vedením Pavla Zemana a mých expertů. Ten byl rozeslán do připomínkového řízení, to znamená, není to pouhá chiméra a tam právě mimo jiné navrhujeme zřídit speciální protikorupční státní zastupitelství, které by bylo zcela mimo vliv politiků, protože by byly jak osoby do něj, tak jeho vedení vybíráno nejvyšším státním zástupcem. Byli by tam lidé na stáži, na časově omezené období a nejvyšší stání zástupce by garantoval jejich naprostou nezávislost.

Na oficiálních webových stránkách českého soudnictví lze nalézt oznámení ze 24. ledna 2012 o dokončení ministrem zmíněného věcného záměru zákona. V druhém bodě se hovoří o zřízení zvláštního útvaru pro boj s korupcí, což potvrzuje slova ministra Pospíšila. "Vznikne specializovaný útvar státního zastupitelství pro boj s korupcí, který sdruží nejkvalitnější státní zástupce z okresních, krajských a vrchních státních zastupitelství. V čele útvaru bude stát náměstek nejvyššího státního zástupce, a to pouze po dobu jednoho – rovněž desetiletého – funkčního období. Jmenování náměstka bude nezávislé na politické moci. Jednotliví státní zástupci budou k útvaru přiděleni Nejvyšším státním zástupcem na 7 let s tím, že toto jmenování bude moci být i opětovné"

oznámení ze 24. ledna 2012


My sme mali posledné dva roky projekt Korčuľuje celé Slovensko, kde sa zapojilo spolu 6-tisíc detí, prišlo priamo na hokej 280 hráčov a hráčiek...

Slovenský zväz ľadového hokeja pripravil v spolupráci s Ministerstvom školstva vedy, výskumu a športu tento projekt, ktorého hlavným cieľom je oživenie záujmu o korčuľovanie prevažne na základných školách.

projektu
portáli
školy
obce
športové kluby
Malých korčuliarskych majstrovstvách SR


Uvažuje sa tu o referende na Kryme. Takéto referendum v bývalej Juhoslávii spôsobilo ťažkú a špinavú vojnu, kde len v Bosne zahynulo okolo 100 tisíc ľudí.

Je pravdou, že referendum v bývalej Juhoslávii viedlo aj ku krvavým konfliktom, pri ktorých napríklad v Bosne zahynulo okolo 100 tisíc ľudí (odhady sa líšia). Nedá sa však jednoznačne tvrdiť, že to bolo referendum, ktoré to spôsobilo, rovnako ako neplatí, že by došlo k dlhej vojne (s veľkým počtom obetí) všade tam, kde prebiehalo referendum. Výrok preto považujeme za zavádzajúci.

V Slovinsku sa uskutočnilo nezávislé referendum v decembri 1991 v prospech osamostatnenia Slovinska. V Chorvátsku referendum prebehlo už v máji 1991. V Macedónsku sa uskutočnilo referendum 8. septembra 1991. Nezávislé referendum v Bosne a Hercegovine prebiehalo od 29. februára do 1. marca 1992. Všetky referendá boli úspešné, čo viedlo k postupnému osamostatneniu týchto štátov. V srbskej časti Bosny a Hercegoviny bolo referendum o zotrvaní v Juhoslávii uskutočnené 10. novembra 1991, s výsledkom zotrvania v Juhoslávii.

Je pravdou, že v niektorých prípadoch v Juhoslávii po referende a odrthnutí prebehli krvavé konflikty - v Bosne a v Chorvátsku. Existujú však i výnimky, napríklad Macedónsko , ktoré sa k nezávislosti dostalo mierovou cestou. Vyhlásením nezávislosti v Slovinsku začala 10 dňová vojna, ktorému prišlo na pomoc Chorvátsko, v tejto vojne zomrelo menej ako 100 ľudí, čo sa v kontexte vojny nedá považovať za “krvavý” konflikt, podľa niektorých definicií dokonca ani za vojnu.

Situáciu v Bosne a Hercegovine komplikovalo národnostné zloženie, kde etnická skladba je zložená z bosniakov (moslimov), srbov a chorvátov. “Po vyhlásení nezávislosti Bosny a Hercegoviny sa rozhodli Srbi vytvoriť v rámci Bosny a Hercegoviny samostatné územie pod názvom Krajina, ktoré chceli pripojiť späť k Juhoslávii.” Nastali boje, kde Bosna a Hercegovina bola zruinovaná. Nezávislosť vyhlásila 1.marca 1992.

Podľa wikipedie sa údaje o obetiach vojny v Bosne pohybujú od 25 tisíc po 329 tisíc.

Tvrdenie, že referendum (referendá) v bývalej Juhoslávii spôsobilo krvavé konflikty považujeme za zavádzajúce. Pravdou je, že referendá prebehli postupne vo všetkých budúcich samostatných štátoch, nie vo všetkých z nich však nasledovalo krvyprelievanie. Dá sa skôr tvrdiť, že krvyprelievanie prebehlo tam, kde zloženie obyvateľstva bolo najviac etnicky zmiešané. Stále sa však nedá predložiť téza, že to boli referendá, ktoré viedli ku krvyprelievaniu.

Slovinsku
Chorvátsku
Macedónsku
referendum
Bosne a Hercegovine
referendum o zotrvaní v Juhoslávii
Macedónsko
nezávislosti
Bosne a Hercegovine
wikipedie


Chcem zareagovať na to, že prudko za bývalej vlády, za Radičovej vlády prudko stúpli ceny energie. No, SPP, musím povedať, že áno, podali 16 - 20% zvýšenie o 3,4% to išlo hore.

Demagog.sk už v minulosti overoval výrok Ivana Gašparoviča o prudkom zdražovaní cien v roku 2011 ako nepravdivé . V skutočnosti narástli ceny plynu a elektrickej energie o menej ako 5 %. Údaj Bélu Bugára sa mierne odlišuje Podľa agentúry SITA mali ceny elektrickej energie pre domácnosti v roku 2011 oproti predchádzajúcemu roku vzrásť o 4,82%. Agentúra ďalej informovala: "Domácnosti zaplatia od nového roka za dodávku zemného plynu v priemere o 4,47% viac ako v roku 2010. Domácnosť, ktorá používa plyn len na varenie pri priemernej ročnej spotrebe 600 kilowatthodín, si tak v budúcom roku priplatí 1,3 eura. Mesačne teda 11 centov. Domácnosť, ktorá používa plyn aj na ohrev vody a ročne spotrebuje 12 tisíc kilowatthodín, si priplatí 20 eur, mesačne teda zhruba 1,7 eura. Domácnosť, ktorá používa plyn aj na kúrenie a ročne spotrebuje zhruba 30 600 kilowatthodín, zaplatí v budúcom roku asi o 52 eur viac. Mesačne sa tak domácnosti, ktorá plynom aj kúri, zvýšia na základe rozhodnutia regulačného úradu náklady o zhruba 4,4 eura." "Domácnostiam sa v budúcom roku zvýši aj cena tepla, a to v priemere o 6%." Spomínané zvýšenie ceny za dodávky zemného plynu pre domácnosti priemerne o 4,47% potvrdzuje aj tlačová správa SPP .

nepravdivé SITA SPP cien cien cien cien


...tento zákon nastavujeme pre všetkých zdravotníckych pracovníkov, všetkých 25 kategórií. Neriešime tu iba sestry, ktorých je, samozrejme, najviac..

Novela zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve rieši všetkých 25 kategórií zdravotníckych pracovníkov vo všetkých nemocniciach na Slovensku. Dotýka sa 25 kategórií zdravotníckych pracovníkov, pričom sestry sú najpočetnejšou kategóriou. Základné mzdy sú upravené cez koeficienty. Počítajú sa ako násobok priemernej mzdy spred dvoch rokov, čo má zabezpečiť ich každoročnú valorizáciu. Výrok hodnotíme ako pravdivý.

Predpis č. 578/2004 Z. z.Zákon o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov:

§ 27 ods. 2 a 3 hovoria, ktoré kategórie spadajú pod pojem zdravotnícki pracovníci

1) Zdravotnícky pracovník je fyzická osoba vykonávajúca zdravotnícke povolanie:

lekár, zubný lekár, farmaceut, sestra, pôrodná asistentka, fyzioterapeut, verejný zdravotník, zdravotnícky laborant, asistent výživy, dentálna hygienička, rádiologický technik, zdravotnícky záchranár, zubný technik, technik pre zdravotnícke pomôcky, optometrista,farmaceutický laborant, masér, očný optik, ortopedický technik, zdravotnícky asistent, zubný asistent, sanitár.

(2) Zdravotnícky pracovník je aj fyzická osoba, ktorá vykonáva povolanie logopéd, psychológ, liečebný pedagóg, fyzik a laboratórny diagnostik v zdravotníckom zariadení a splnila podmienku podľa § 33 ods. 3 (ďalej len „iný zdravotnícky pracovník“).

(3) Zdravotníckym pracovníkom je aj profesionálny vojak, ktorý vykonáva príslušné zdravotnícke povolanie podľa odsekov 1 a 2 v štátnej službe profesionálneho vojaka ozbrojených síl Slovenskej republiky vo vojenskom zdravotníctve a spĺňa požiadavky podľa osobitného predpisu. 23a)

zákona
rieši
upravené
dôvodovej správe
znení zákona
Doložka sociálnych vplyvov
Predpis
§ 33 ods. 3
23a)


Potom, ako sa predviedol naozaj kandidát Smeru pán Trnka v tom známom prejave, kde veľmi nekultúrne naozaj sa vyjadroval aj o poslancoch a o iných politických stranách, myslím si a som o tom presvedčená, je to verejné tajomstvo, že už aj samotným poslancom Smeru vadilo, že kandidátom Smeru je pán Trnka a radšej ste odišli.

Na začiatku februára 2011, keď Dobroslav Trnka končil vo funkcii generálneho prokurátora s ním TV Markíza spravila rozhovor (viď druhé video). Z Trnkových vyjadrení, ktoré je možné označiť ako nekultúrne, vyberáme napríklad: "Ja tu žijem v tomto prostredí kompletný celý svoj život. Títo ľudia sa tuná pregrcávajú a pretulávajú od sociológov, cez politikov, na filozofiu a sociológiu a zasa niekam a nikde. Čo to je Zajac? Čo robil ten pán Zajac poslanec? Dostál? Ja neviem, Matovič? Čo robili? Kde tu boli tí ľudia? Trtošili sa niekde po tomto štáte a zrazu sú zvolení poslanci? Toto sú zástupcovia ľudu? Nehnevajte sa na mňa. Toto je cirkus Humberto na kvadrát, nie ani na druhú, ale na kvadrát..." Žiaden poslanec Smeru-SD k týmto vyjadreniam nezaujal stanovisko a ani neskôr sa nikto zo Smeru-SD verejne nevyjadril, že by mu Trnka, ako kandidát na generálneho prokurátora, prekážal. Žitňanskej presvedčenie, že ide o verejné tajomstvo tak naďalej zostáva len nepotvrdenou domnienkou. pozn.: celý rozhovor je k dispozícii tu .

rozhovor tu


Na Rusoch sme stále závislí z hľadiska jadrovej bezpečnosti, 60 % našej energie pochádza z jadra, tak 50 %.

Jadrové elektrárne vyrábajú viac ako polovicu spotrebovanej elektriny na Slovensku. V roku 2021 vyrobili jadrové elektrárne 53% z celkovej výroby elektriny. Približne 70% elektrickej energie vyrobenej na Slovensku pochádza zo Slovenských elektrární, tie prevádzkujú jadrové elektrárne Mochovce a Jaslovské Bohunice. Dodávateľ paliva do jadrových elektrární je v súčasnosti ruská firma TVEL. Generálny riaditeľ Slovenských elektrární v rozhovore pre Denník N uviedol , že sme istým spôsobom odkázaní na Rusov. Výrok hodnotíme ako pravdivý.

V roku 2022 Karol Galek, štátny tajomník Ministerstva hospodárstva SR, uviedol , že by novým potenciálnym dodávateľov jadrového paliva pre SR mohla byť americká Westinghouse. Pri tejto zmene by Slovensko palivo mohlo začať používať v roku 2025. Na nového dodávateľa jadrového paliva je spustený medzinárodný tender.

vyrábajú vyrobili pochádza je uviedol uviedol spustený


Škandály pána Lengvarského, ktorý tesne pred odchodom porozdával desiatky miliónov eur dotácie alebo potom pán Vlčan, ktorý si zas nechal vlastnej firme vyplatiť 1,5 milióna eur.

Tesne pred svojim odchodom z postu ministra zdravotníctva zverejnil Vladimír Lengvarský zoznam úspešných žiadateľov o dotácie z plánu obnovy vo výške 212 miliónov eur.

Ide zatiaľ o 7 nemocníc, pôvodne ich malo byť 8, ale ešte sa preveruje žiadosť o poskytnutie dotácie nemocnice v Čadci. Zoznam nemocníc, ktoré mali získať dotáciu z plánu obnovy na revitalizáciu nemocníc zverejnilo ministerstvo zdravotníctva začiatkom marca. V zozname úspešných žiadateľov je nemocnica v Leviciach, Poprade, Spišskej Novej Vsi, Zvolene, Skalici, Bojniciach a Bardejove.

Rodinná firma aktuálne už bývalého ministra pôdohospodárstva Samuela Vlčana, získala dotáciu 1,4 milióna eur z eurofondov, priznaných ministerstvom životného prostredia. Vznikol tak konflikt záujmov a Samuel Vlčan sa rozhodol odísť z postu ministra s tým, že mu bude ponechaná dotácia. Dotácia podľa slov Hegera a Budaja ešte nebola vyplatená , okolnosti, za akých bola táto dotácia pridelená, vyšetruje aj Národná kriminálna agentúra.

zverejnil
Zoznam
zozname
firma
konflikt záujmov
vyplatená


Vieme, že zatvorené školy neprispievajú k tomu, že by sa znižovali nejakým spôsobom hospitalizácie (pozn. z dôvodu Covidu-19).

O vplyve zatvorených škôl na počet hospitalizácií neexistuje jasný konsenzus.

Faktom je, že je možné nájsť vyjadrenie Svetovej zdravotníckej organizácie, amerického Centra pre kontrolu a prevenciu chorôb alebo japonskú vedeckú štúdiu , ktoré hovoria o zanedbateľnom vplyve zatvorených škôl na počty hospitalizovaných pacientov v nemocniciach.

Avšak tieto štúdie a vyjadrenia nie sú jednoznačne prevoditeľné na realitu v slovenských školách. Rovnako tak neexistujú štúdie mapujúce kauzalitu vplyvu zatvorených škôl na počet hospitalizácií na Slovensku. Výrok preto hodnotíme ako neoveriteľný.

Ministerstvo školstva nám ako reakciu na uvedený výrok ministra Gröhlinga zaslalo nasledovné stanovisko:

„Dôkazom toho, že zatvorené školy neprispievajú k zníženiu šírenia ochorenia Covid-19 je aj november a december 2021 - na Slovensku klesali prípady so zatvorenými školami rovnako ako v Česku, Poľsku, Rakúsku a Maďarsku, kde boli školy otvorené.“

Toto stanovisko je však zavádzajúce a vytvára falošnú kauzalitu.

Školské zariadenia na Slovensku totiž neboli počas novembra a decembra 2021 úplne zatvorené. Plošné zatvorenie škôl na začiatku decembra 2021 odmietal aj samotný minister školstva. Stredné školy a druhý stupeň základných škôl sa napokon celoplošne zatvorili 13. decembra, prvý stupeň ZŠ, materské školy a špeciálne školy však vo vyučovaní pokračovali až do vianočných prázdnin.

V Česku zase školy neboli úplne otvorené. Na začiatku novembra bolo zatvorených minimálne 11 základných škôl. Ku 21. novembru bolo toto číslo rovnaké , pripočítať však treba aj približne 2 300 jednotlivých tried v karanténe. S pandémiou sa školy v Česku vysporiadali aj hybridnou výukou, teda časť detí bola prítomná v škole, ostatné však zostali doma.

V Poľsku sa na dištančné vzdelávanie na základných a stredných školách prešlo až 20. januára a v Maďarsku boli školy otvorené celý november aj december 2021.

Tvrdenie ministerstva školstva o klesajúcich prípadoch vo všetkých krajinách V4 nie je pravdivé. Ako možno vidieť na grafe nižšie, hospitalizácie (o ktorých hovorí minister Gröhling) neklesali vo všetkých krajinách rovnako, ale napríklad v Poľsku sa krivka zlomila až 14. decembra.

vyjadrenie Centra štúdiu neboli odmietal zatvorili zatvorených rovnaké prešlo


Pán Blaha teraz pred chvíľou povedal, že keby Robert Fico bol v Bruseli, tak napr. zablokuje ruské sankcie, no a čo sa stalo v roku 2014? 16. 7. pripomeniem vám. Robert Fico bol v Bruseli a za ruské sankcie zdvihol ruku.

16. júla 2014 sa konalo mimoriadne zasadnutie Európskej rady, na ktorom sa stretli hlavy členských štátov a predsedovia vlád EÚ, kde sa okrem iných tém riešila najmä zhoršujúca sa situácia na Kryme. Slovenskú republiku na samite EÚ zastupoval vtedajší premiér Robert Fico.

Lídri sa v záveroch z rokovania zhodli, že na Rusko uvalia nový súbor 6 reštriktívnych opatrení vrátane obmedzenia hospodárskej spolupráce. Pri príjmaní záverov Európskej rady sa uplatňuje rozhodovanie konsenzom (t. j. žiadny člen nenamieta proti prijatiu). Balík opatrení nadobudol platnosť 31.7.2014. Výrok preto hodnotíme ako pravdivý.

mimoriadne zasadnutie
zastupoval
opatrení
konsenzom
Balík opatrení


...predsednícky štát je, raz to povedal veľmi výstižne Miro Lajčák, je hlasom Únie.

Podľa článku teraz.sk z 10. mája 2013, vtedajší aj súčasný minister zahraničných vecí Miroslav Lajčák vyslovil myšlienku, že Slovensko bude hlasom Únie. Ako uvádza článok: ,, Ako poznamenal, Slovensko sa stane hlasom a tvárou únie. Na svojom území zorganizuje zhruba 1500 rokovaní, stoviek sprievodných podujatí, konferencií, kultúrnych aktivít. " Doslovný výrok ministra Lajčáka článok neuvádza. Výrok však môžeme hodnotiť ako pravdivý.

teraz.sk

topky.sk


Hlasovali ste, viackrát ste hlasovali (Kotlebovci za návrhy OĽaNO, pozn.), aj ja som hlasoval za niektoré Vaše.

gor Matovič podporil dva návrhy z dielne ĽSNS - na zmenu zákona o dani z príjmoch a na vydanie zákona, ktorým by sa zmenil zákon o rodičovskom príspevku. Obidva zákony v parlamente neprešli. Kotlebovci hlasovali viackrát za návrhy poslancov z OĽaNO. Dôkazom je napríklad ich hlasovanie o novele zákona o umelom prerušení tehotenstva, ktorú v septembri 2019 podporili všetci poslanci ĽSNS. Rovnako hlasovali aj vo februári a septembri 2019 pri novele rovnakého zákona od poslanca Richarda Vašečku. Tvrdenie Igora Matoviča preto hodnotíme ako pravdivé.

podporil zmenu zákon septembri februári septembri


300 000 dôchodcov vďaka SNS dostane väčší dôchodok.

Poslanci SNS v októbri navrhli a parlament aj ich hlasmi schválil zmenu vo výpočte minimálnych dôchodkov. Od januára 2020 budú minimálne dôchodky naviazané na výšku priemernej mzdy ( 33 % z jej hodnoty spred dvoch rokov). Po viac ako 30 rokoch dôchodkového poistenia sa základný dôchodok zvýši o 2 % zo sumy životného minima, po 40 rokoch o 3% V roku 2020 tak minimálne dôchodky začnú na sume 334,3 eur. Bez zmeny zákona by bola výška minimálneho dôchodku 136 % zo sumy životného minima - a teda 285,90 eur. Dôchodcovia si tak každý mesiac prilepší o 48,40 eur Sociálna poisťovňa odhaduje, že táto zmena sa dotkne približne 280-tisíc dôchodcov. Tvrdenie Andreja Danka preto hodnotíme ako pravdivé.

navrhli schválil budú zvýši začnú bola približne


Treba si uvedomiť, že väčšinu sociálnych programov financujeme vďaka Európskej únii, vďaka peniazom Európskej únie. Takže tu naozaj nejaký populizmus voči Európskej únie nie je na mieste, pretože Slovensko je sociálny štát aj vďaka peniazom Európskej únie.

Rozpočet Ministerstva práce, sociálnych vecí a rodiny je takmer 80 % tvorený prostriedkami z EÚ (69 miliónov z 86 miliónov). MPSVaR financuje najviac sociálnych programov - Operačný program potravinovej a základnej materiálnej pomoci 2014-2020, Operačný program Ľudské zdroje 2014-2020 a iné. Výrok preto hodnotíme ako pravdivý.

Rozpočet program program


...vo Fínsku sa iba 10% uchádzačov o štúdium na pedagogickej fakulte dostane na štúdium, je taký obrovský záujem.

Profesia pedagóga je vo Fínsku považovaná za jednu z najhodnotnejších profesií. Podľa informácií zverejnených na stránke Fínskej národnej kancelárie pre školstvo je zo všetkých uchádzačov o štúdium v programoch na vzdelávanie pedagógov základnych škôl prijatých skutočne iba 10 percent uchádzačov, ako to uviedla Lubyová. Tento výrok hodnotíme ako pravdivý.

informácií


My sme dlhodobo dopredu avizovali (SaS pozn.), že nebudeme súhlasiť so zákonom o hazardných hrách a náš koaličný partner (KDH, pozn.) bol o tomto upovedomený.

Nevieme čo myslí Ľ. Galko pod pojmom "dlhodobo", avšak je pravda, že postoj SaS ku zákonu bol známy pred hlasovaním. SITA uvádza: "Viacero našich poslancov sa pri hlasovaní zdrží, niekoľkí budú proti, aj ja budem hlasovať proti. Zrejme to nepostúpime do druhého čítania," povedal dnes poslanec za SaS Jaroslav Suja.

SITA


Jednoducho, je treba si uvedomiť, že nie sme natoľko bohatí, aby sme mohli extrémne draho stavať cesty na Slovensku, pretože kilometer diaľníc na Slovensku, doteraz bolo to najdrahšie v rámci Európskej únie.

Z. Simon neuviedol zdroj z ktorého vychádza. Ak však budeme vychádzať z medializovaného výskumu Ředitelstva silnic a dálnic ČR , z ktorého vyplýva, že priemerná cena diaľnic vo vybraných európskych krajinách sa pohybuje v rozmedzí 6-13 mil. eur v pahorkatinách, 12-26 mil. eur v hornatom teréne, 23-70 mil. eur pri stavbe tunelov a 24-79 mil EUR pri budovaní mostov a prepočítame počet km 1. balíku PPP (75km - z toho 7,5 km tunelov a 18 km mostov (.ppt) a cenou výstavbových prací tohto balíku (2,4 mld.) tak zistíme, že km tejto trasy stojí v priemere 32 mil. eur. Za predpokladu, že 49,5 km, ktoré nie sú mosty ani tunely, budú hornatý terén, vypočítame najdrahšiu a najlacnejšiu variantu ceny celej trasy diaľnice podľa európskych priemerov. Podľa tohto výpočtu by najdrahšia varianta mala stáť 3,234 mld. eur, najlacnejšia 1,19 mld. Cena 1. PPP balíčku (2,4 mld.) na výstavbu diaľnice je tak priemerná v porovnaní s cenami vo vybraných európskych krajinách.

medializovaného
výskumu
Ředitelstva silnic a dálnic ČR
7,5 km tunelov a 18 km mostov


Nie, nečaká nás vyššia nezamestnanosť. Respektíve, istý pokles, ja to chcem povedať úplne presne, tak to tu hľadám, ak dovolíte. Ale v tomto roku očakávame nárast počtu zamestnaných o 32000. V budúcom roku by malo dôjsť k miernemu poklesu počtu zamestnaných o 3500, myslím, že si to pamätám dobre, to číslo.

Podľa aktuálnej prognózy MF SR z novembra 2011, ktorú vypracoval Inštitút finančnej politiky, sú tieto údaje pravdivé. Odhadovaná miera nárastu zamestnanosti pre rok 2011 je 31,9 tis. a pre rok 2012 sa predpokladá pokles zamestnanosti o 3,5 tis .

prognózy


(...) viac ako 4% hospodársky rast, ktorý tu bol v decembri (...)

Predbežné údaje Štatistického úradu ukazujú, že v štvrtom kvartáli roka 2015 oproti rovnakému obdobiu v roku 2014 dosiahol sezónne neupravený hospodársky rast úroveň 4.2 %, upravený dosahoval 4 %. Oproti tretiemu kvartálu sa jedná o rast v hodnote 1 %. Výrok vzhľadom na tieto informácie hodnotíme ako pravdivý. Dátum zverejnenia analýzy: 15.02.2016 Naspäť Nahlásiť chybu

údaje


My sme sa obrátili na Ústavný súd a podali teda sťažnosť. A nejakú snahu o výklad celého tohto zákona (o elektronických komunikáciách, pozn.), resp. o posúdenie tohto zákona a jeho ústavnosti...

Poslanci strany Smer sa obrátili na Ústavný súd, aby preskúmal novoprijatý zákon vlády Igora Matoviča, ktorý mal štátu umožniť zber dát z mobilov pri boji s koronavírusom. Preventívny plošný zber informácií považujú za priveľký zásah do súkromia. (Tri dni po skončení relácie - t.j. 13. mája 2020 - Ústavný súd pozastavil účinnosť časti tohto zákona.)

obrátili pozastavil


Prvé kroky už boli urobené, naznačili sme, že sa utlmia rokovania pokiaľ ide o zmiernenie vízových stykov medzi krajinami EÚ a RF.

Vlády krajín EU sa na mimoriadneho zasadnutí Rady EÚ pre zahraničné záležitosti v Bruseli dohodli na pozastavení rokovaní o vízových stykoch, ako 3. marca informoval portál Euractiv.sk : "But EU governments did agree during preparatory talks to suspend discussions with Russia on visa matters, immediately or only after giving Moscow some time to de-escalate the conflict with Ukraine." Podľa správy TASR z 3. marca sa však slovenský minister zahraničných vecí Miroslav Lajčák vyjadril o otázke sankcií pre Ruskú federáciu v opačnom zmysle. Správa uvádza: ,,Krajiny EÚ nie sú jednotné v otázke sankcií voči Rusku kvôli prítomnosti ruských vojsk na ukrajinskom území; Brusel zároveň vystríha pred vytvorením ďalších "zmrazených konfliktov" na území Európy." (...) "Treba prijať opatrenia. Suspendovať politický dialóg a suspendovať členstvo Ruska v G8. To sú opatrenia, ktoré majú jasnú silu. Posadenie Ruska na trestnú lavicu a vyhodenie zo skupiny slušných krajín," povedal Lajčák. Avšak medzi tieto opatrenia podľa jeho mienky, ktorá predstavuje postoj Slovenska, nepatrí pozastavenie liberalizácie vízového styku: "Pokiaľ ide o návrhy na pozastavenie rokovaní o liberalizácii víz, Slovensko sa podľa neho prikláňa k názorom, že netreba trestať občanov Ruskej federácie za kroky, ktoré uskutočnilo ich vedenie. Stop liberalizácii víz by bolo proti občanom Ruska." Napriek tomu, že vyjadrenia slovenského ministra zahraničných vecí Miroslava Lajčáka nie sú v súlade s tým čo hovorí premiér, jeho výrok považujeme za pravdivý na základe spoločného postoja EÚ, keďže z jeho vyjadrenia sa nedá jasne určit či hovoril o postoji SR, alebo EÚ. Dátum zverejnenia analýzy: 05.03.2014 Naspäť Nahlásiť chybu

Euractiv.sk

správy


My sme boli zadĺžení, aj tretí najhorší pred dva a pol rokmi.

Podla INEKO bol v rokoch 2010 a 2011 celkový dlh Banskobystrického samosprávneho kraja štvrtý najhorší a nie tretí (údaje pre roky 2010 a 2011 sú dostupné po bezplatnej registrácii). Kedže pri celkovom pocte krajov 8 sa jedná o relevantnú nepresnost, ktorou si Manka vylepšuje pozíciu, jeho výrok oznacujeme za nepravdivý.


Neefektívny výber poplatkov sme vyriešili takým spôsobom, že bez toho, aby sme zvýšili tie poplatky...

Výška poplatkov za rozhlas a televíziu dohromady podľa starého aj nového zákona o úhrade za služby verejnosti poskytované Slovenskou televíziou a Slovenským rozhlasom ostal nezmenený - 140 korún.

starého nového


...predstavitelia menšín počet ich stále klesá.

Podobný výrok Gyulu Bárdosa bol overovaný v rámci diskusie V politike 9. marca 2014 , a bol vyhodnotený ako zavádzajúci:

V politike 9. marca 2014
Scítanie ludu
štatistického úradu
Národnej Rady
Správy


...prijali sme ten návrh však zákona, veď ste za tento návrh hlasovali aj Vy o štátnom občianstve SR

Všetci poslanci KDH hlasovali dňa 26. mája 2010 za návrh zákona o štátnom občianstve, okrem jedného, ktorý bol neprítomný.

26. mája


...pokiaľ by som to porovnával z hľadiska poslancov, tak sme postavili cez 3000, 3091 kandidátov na poslancov a z toho viac ako tisícka bola úspešná.

Úspešných bolo viac ako 1000 kandidátov na poslancov do obecných/mestských/miestnych zastupiteľstiev, presne 1317 .


Fakt je ten, že kým rebríček chudoby za našej vlády alebo v rebríčku chudoby za našej vlády Slovensko vyzeralo veľmi dobre, tak v rebríčku chudoby sa teraz súčasná vláda a súčasné Slovensko prepadlo takmer úplne na spodok.

R. Fico by mal najskôr upresniť aký rebríček chudoby má na mysli. Z uvedených meraní nie je zrejmý prepad v rebríčku chudoby "takmer na spodok".

EU SILC 2010

aprílu 2010

aprílu 2011


Pripravený projekt PPP, takzvaný, po šiestom či siedmom predĺžení investor oznámil, že nemá financie na tento projekt.

Podľa vyhlásenia ministra dopravy Jána Figeľa zo septembra minulého roku, zmluva na prvý balík PPP projektov po šiestich odloženiach času na predloženie dokladu o zabezpečení financovania expirovala. Podľa vyjadrení predstaviteľa skupiny koncesionárov K. Wolfa : "Konzorcium...dokázalo zabezpečiť plné financovanie projektu, vo variante so štátnou garanciou aj bez nej, čo bolo MDPT preukázané 18. júna 2010." Podľa ďalších informácií finančná uzávierka nemohla prebehnúť kvôli sťažnostiam na enviromentálne dopady, ktoré spadali mimo kompetenciu koncesionára. Tieto informácie sú v rozpore s tvrdením J. Figeľa, že koncesionár nedokázal zabezpečiť plné financovanie - slová oboch nevieme posúdiť podľa nejakého tretieho nezávislého zdroja, výrok teda ostáva neoveriteľný.

vyhlásenia ministra dopravy
K. Wolfa
ďalších informácií


My máme nižšie dane ako povedzme v Nemecku a iných štátoch.

Wikipedia s odvolávaním sa na viaceré relevantné zdroje uvádza dane v niektorých krajinách prehľadne takto: (údaje v percentách) daň z príjmu fyzických osôb (maximálna tam, kde existuje viac daňových sadzieb) daň z príjmu právnických osôb DPH Slovensko 19 23 20 Nemecko 40 30-33 19 Rakúsko 50 25 20 ČR 22 19 21 Maďarsko 16 (plus ďalšie odvody) 10-19 27 Poľsko 32 19 23 Slovensko má podľa týchto údajov skutočne nižšie dane ako v Nemecku s výnimkou DPH, kde má Nemecko o jeden percentuálny bod nižšiu daňovú sadzbu ako my. V prípade dane z príjmu právnických osôb má Slovensko nižšie dane ako Nemecko, alebo Rakúsko, avšak vyššie ako Maďarsko, alebo Poľsko. Výrok hodnotíme ako pravdivý. Dátum zverejnenia analýzy: 07.03.2014 Naspäť Nahlásiť chybu

Wikipedia


Hovorí sa o tom, že by malo byť referendum, 30. marca, ale rád by som podčiarkol, že referendom začítala väčšina konfliktov na Balkáne. To nie je dobrá cesta.

Milan Kňažko povedal podobý výrok aj v diskusií denníka SME a časopisu Trend. Vtedy sme jeho výrok hodnotili ako zavádzajúci, nakoľko sa snažil vytvoriť kauzálny vzťah, že referendum viedlo všade tam, kde sa na Balkáne uskutočnilo, k vojenskému konfliktu. V súčasnosti tvrdí iba, že referendom začínala väčšina konfliktov na Balkáne, čo hodnotíme ako pravdivé.

Pri diskusií o konfliktoch na Balkáne mohol mať Milan Kňažko na mysli napr. konflikt v Bosne, Chorvátsku, Slovinsku, alebo Kosove. V skutočnosti sa vo všetkých vyššie zmienených krajinách uskutočnilo referendum pred vypuknutím vojny.

V Slovinsku sa uskutočnilo nezávislé referendum v decembri 1991 v prospech osamostatnenia Slovinska. V Chorvátsku referendum prebehlo už v máji 1991. V Macedónsku sa uskutočnilo referendum v septembri 1991. Referendum o nezávislosti v Bosne a Hercegovine prebiehalo od 29. februára do 1. marca 1992. Všetky referendá boli úspešné, čo viedlo k postupnému osamostatneniu týchto štátov. V srbskej časti Bosny a Hercegoviny bolo referendum o zotrvaní v Juhoslávii uskutočnené 10. novembra 1991, s výsledkom zotrvania v Juhoslávii. V Kosove sa uskutočnilo referendum v roku 1991.

V čase vyslovenia výroku bolo referendum na Kryme skutočne stanovené na 30. marca. Vo štvrtok 6. marca vyhlásil krymský parlament referendum o pripojení Krymu k Rusku, ktoré sa uskutoční už 16. marca 2014.

Slovinsku
Chorvátsku
Macedónsku
referendum
Bosne a Hercegovine
referendum o zotrvaní v Juhoslávii
referendum
stanovené
referendum


…platí predsa charta Spojených národov, a podľa tejto charty bezpečnostná rada rozhoduje o použití sily tam, kde to je nevyhnutné.

Bezpečnostná rada OSN je zložená z desiatich volených členov a piatich stálych členov, ktorí pre zachovanie medzinárodného mieru a bezpečnosti konajú v mene všetkých členských štátov.

zložená
článku 24
článku 37
článku 41
článku 42


Ja som bola proti novele Ústavy, ktorú predložil predseda parlamentu Paška a predseda Klubu KDH Hrušovský. A bola som proti, pretože spája dve nespojiteľné veci, ochranu manželstva a tému justície.

V marci 2014 Žitňanská skutočne verejne odmietla a kritizovala spojenie týchto dvoch zmien do jedného hlasovania, ako cituje správa TASR:

správa hlasovaní


K dnešnému dňu sa takto (prostredníctvom Eurovalu pozn.) ručí Írskej republike a Portugalsku zhruba v celkovej výške 55 miliard.

Írsko v priebehu novembra požiadalo o finančnú pomoc z Eurovalu, schválená bola v decembri. Výška pomoci je určená na 85 miliard eur , z ktorej 62,5 mld. má pochádzať z EFSF, bilaterálnych veriteľov a tiež vlastných hotovostných rezerv Írska. Finančná pomoc bola Portugalsku odsúhlasená v máji 2011. EÚ a MMF poskytnú v nasledujúcich troch rokoch pomoc vo výške 78 mld. eur, z ktorej 52 mld. bude poskytnutých EÚ. Celková výška pomoci pre Portugalsku a Írsku z Eurovalu nie je potom k dnešnému dňu dobre spočítateľná, keďže nemáme presné údaje aký podiel ide priamo z Eurovalu a aká časť je od bilaterálnych veriteľov.

85 miliard eur
Portugalsku


V predchádzajúcich asi troch dňoch som počul pani Merkelovú a pána Junckera povedať, že každý členský štát má právo na svoj názor.

Pri screeningu médií sme nenašli článok či vyjadrenia spomínaných predstaviteľov, ktoré by jasne Kukanov výrok potvrdzovali. Je možné sa domnievať, že Juncker a Merkelová mali takéto vyhlásenia na výročnom sneme frakcie EPP, ktorého sa obaja zúčastnili. Záznamy prejavov z tohto snemu však nie sú dostupné a uverejnené články podobné výroky neopisujú. Juncker mal podobný výrok, v ktorom pripúšťa nárok na rozdielny názor, na tlačovej konferencii, ktorú mal s premiérom Ficom 1. júna. Keďže však nie je dostupný podrobný záznam zo snemu EPP, hodnotíme výrok ako neoveriteľný.

priznaním Arménskej genocídy

podpory spoločnej ekonomickej zóny

bitky pri Verdune

Merkelovej podporu

hraničných kontrol v Brennerskom priesmyku

rozpočtových kritériách pre Francúzsko

kritikou

Juncker podporil zotrvanie

Tureckému neplneniu podmienok

summitu lídrov Európskej Ľudovej Strany

vystúpil s prejavom

tlačovej konferencii


Keď sme začali rokovať o Zákone používania jazykov menšín, na druhý deň Viktor Orbán povedal, že áno, Maďari, ktorí si zoberú teda maďarské štátne občianstvo, dostanú aj volebné právo.

TASR prišla s informáciou, že 30. marca 2011 začala v NR SR diskusia o vládnej novele zákona o používaní jazykov národnostných menšín. O deň na to, 31. marca 2011, maďarský premiér V. Orbán prvýkrát verejne pripustil , že chce dať volebné právo tým zahraničným Maďarom, ktorí získajú občianstvo našich južných susedov. Dovtedy sa priamym odpovediam ohľadom udelenia volebného práva vyhýbal.

TASR
prvýkrát verejne pripustil


Tu zrazu je ochotný pristúpiť k tomu, aby zákon bol odložený, aby sa rokovalo až potom, čo sa uvidí. Ja vás vyzývam, aby ste to isté urobili minimálne s menšinovým zákonom v súvislosti so sčítaním ľudu, pretože napríklad Rusínov ste oslovili až tento piatok. Vy hovoríte o ostatných, ostatných minoritách, ale v žiadnom prípade ste ich neoslovili.

Kedy boli ktoré menšiny ministerstvom oslovené, sa nám zistiť nepodarilo.


Ja si pamätám napríklad tú situáciu, keď Ukrajina kradla plyn Rusku a vtedy sa zastavili dodávky a Robert Fico bol ten, ktorý bol priamo rovno u pána Putina bojovať za Slovenskú republiku a nakoniec to vyjednali.

Počas plynovej krízy v januári 2009 sa Robert Fico naozaj stretol s Vladimirom Putinom v Moskve. Ich rokovanie však neviedlo k vyriešeniu zastavených dodávok z Ruska. Pomocnú ruku podala Slovensku nakoniec Česká republika a Fico sa na rokovaní s Mirkom Topolánkom dohodol na spustení reverzného toku smerom z Česka na Slovensko. Vďaka tejto solidarite mohol slovenský priemysel obnoviť plnohodnotne svoju činnosť a hrozba kolapsu plynárenského systému bola eliminovaná. Rusko obnovilo svoje dodávky až o dva dni neskôr. Preto hodnotíme výrok poslanca Kamenického ako zavádzanie.

Na začiatku roka 2009 ruský prezident Dmitrij Medvedev a energetická spoločnosť Gazprom obvinili Ukrajinu z kradnutia zemného plynu dodávaného cez plynovod Bratstvo do krajín strednej a východnej Európy, vrátane Slovenska.

7. januára 2009 Gazprom na príkaz vtedajšieho premiéra Putina zastavil tok plynu smerujúceho na Ukrajinu, v dôsledku čoho Ukrajina zastavila tok plynu na svojej západnej hranici.

Na Slovensko tak po prvýkrát v histórií od uvedenia plynovodu Bratstvo do prevádzky netiekol žiaden zemný plyn z Ruska. Výpadok ovplyvnil množstvo krajín strednej a východnej Európy, rovnako aj krajiny Balkánu.

Chronológiu plynovej krízy opisuje dokument SPP ( .pdf , s.9).

Po niekoľkých dňoch pretrvávajúcich zastavených dodávok zemného plynu odletel vtedajší premiér Robert Fico 13. januára najskôr do Kyjeva a hneď nato aj do Moskvy v snahe vyjednať obnovenie dodávok smerujúcich na Slovensko.

Ako Demagóg.sk už overil vo výroku z mája 2022, Fico navrhol vtedajšej ukrajinskej premiérke Julii Tymošenkovej aj Vladimirovi Putinovi tzv. „výmennú operáciu, pri ktorej by Rusko uvoľnilo malý objem zemného plynu na Ukrajinu cez jej vnútorné potrubia a tá vzápätí pustí rovnaký objem zo svojich podzemných zásob na západnej Ukrajine na Slovensko.“ Táto dvojica návštev však nepriniesla žiaden výsledok, pretože Ukrajina toto riešenie odmietla .

Riešenie situácie prinieslo rokovanie Fica s českým premiérom Mirkom Topolánkom, pri ktorom sa dohodli na spustení reverzného toku smerom z Česka na Slovensko.

18. januára 2009 tak vôbec prvýkrát tiekol plyn na územie Slovenska zo západu na východ ( pdf. , s.10). Stále sa však jednalo o ruský plyn. Tento pritekal z Ruska cez plynovod Jamal cez Bielorusko, Poľsko a Česko.

Už na druhý deň, 19. januára, SPP - distribúcia, a.s. uvoľnila ( pdf. , s.10) obmedzenia týkajúce sa priemyslu a spotreba plynu bola na Slovensku ako pred zastavením dodávok ruského plynu.

Finálne riešenie plynovej krízy prinieslo rokovanie Tymošenkovej s Putinom a podpísanie dohody o upravených cenách za plyn. Na Slovensko začal prúdiť zemný plyn cez plynovod Bratstvo opäť 20. januára 2009.

Tento výrok hodnotíme ako zavádzanie. Rokovanie Roberta Fica v Moskve síce prebehlo, ale neprispelo k obnoveniu dodávok ruského plynu na Slovensko. Prvé dodávky plynu po ich zastavení prišli reverzným tokom z Českej republiky, a to až po Ficovom stretnutí s vtedajším českým predsedom vlády, Mirkom Topolánkom 16. januára 2009.

Česko spustilo tok plynu 18. januára 2009, čo bolo o dva dni skôr než Rusko obnovilo dodávky plynu cez Ukrajinu. Vytváraním kauzality medzi Ficovou návštevou v Moskve a obnovením dodávok plynu na Slovensko sa Kamenický dopúšťa zavádzania.

obvinili zastavil ovplyvnil .pdf vyjednať výroku odmietla rokovanie pdf. pritekal pdf. zastavením rokovanie obnovilo


Keď lekárka v Nitre , po tom čo poukázala na problémy, tak jej začali robiť problémy.

Pravdou je, že lekárka Zuzana Pechočiaková z Fakultnej nemocnice v Nitre bola v čase po tom, čo poukázala na niektoré problémy preradená, mala odobrané osobné príplatky a niektoré ďalšie okolnosti, ktoré sa dajú klasifikovať ako "problémy". Ministerstvo zdravotníctva tvrdí, že sa nejednalo o žiadny osobný zásah a k týmto zmenám došlo z objektívnych príčin. Po tom, čo bol tento prípade medializovaný však lekárka bola vrátaná späť na oddelenie. Výrok na základe týchto skutočností hodnotíme ako pravdivý. Od augusta 2013, kedy piati lekári Fakultnej nemocnice v Nitre poslali list, situáciu prešetruje Ministerstvo zdravotníctva. Lekári, medzi ktorými je aj Zuzana Pechočiaková, poukázali v liste na bielenie údajov v karte pacienta, na svojvoľné zníženie pracovných hodín ambulancie a zákaz endoskopického vyšetrenia detí a iné. Za bielenie údajov bola zodpovedná prednostka detskej kliniky, ktorá bola za svoje činy odvolaná . Lekárka Zuzana Pechočiaková , ktorá na bielenie údajov poukázala, bola preradená do príjmovej ambulancie a až do decembra 2013 mala zákaz práce na lôžkovom oddelení, bola vysťahovaná z lekárskej izby, mala znížené úradné hodiny a odobratie osobných príplatkov. Podľa vyšetrovania Ministerstva zdravotníctva však k šikane doktorky nedošlo. Odôvodnenia MZ na preradenie doktorky sú vysvetľované tak, že na príjmovom oddelení musí slúžiť erudovaný lekár. V prípade príplatkov MZ uviedlo "Osobné príplatky boli odobraté všetkým lekárom, ktorí nechcú slúžiť ústavné pohotovostné služby. Ak sa pani doktorka a rovnako aj jej kolegovia rozhodnú opäť zapisovať do služieb, bude im príplatok vrátený." Skrátenie pracovného času malo byť v dôsledku rastu efektívnosti ordinácie. Pracovné zaradenie spolu s ospravedlnením ministerky zdravotníctva, riaditeľom nemocnice a vedením kliniky malo byť prinavrátené v decembri 2013. Ako uviedla sama doktorka, "Na oddelenie ma vrátili minulý týždeň 9. decembra, až keď zo strany médií prišiel dotaz, či som už späť." Doktorke boli udelené viaceré ceny ako Cena Dávida alebo Rád Ďurka Langsfelda . Dátum zverejnenia analýzy: 09.03.2014 Naspäť Nahlásiť chybu

poukázali
odvolaná
Zuzana Pechočiaková
vyšetrovania
Odôvodnenia
príplatkov
prinavrátené
uviedla
Cena Dávida
Rád Ďurka Langsfelda


Fakt je ten, že vo všetkých podstatných hlasovaniach som hlasoval proti resp. inak ako hlasovala frakcia ALDE, či už išlo o Junckera ako šéfa komisie, či už o Schulza ako šéfa europarlamentu.

Demagog.sk nezistil výsledky hlasovania frakcie Európskych liberálov a demokratov za Európu pri voľbe predsedu Európskej komisie, ktorým sa stal Jean - Claud Juncker. Rovnako sa nám nepodarilo zistiť výsledky hlasovania tejto frakcie v rámci voľby Martina Schulza za predsedu Európskeho parlamentu. Výsledky hlasovanie žiaľ boli nedostupné . Výrok preto hodnotíme ako neoveriteľný.

nedostupné SITA predsedom TASR EurActiv


Dom seniorov ... mesto ho nemá, ale takisto už máme pripravenú štúdiu výstavby na Jiráskovej ulici...

Na Jiráskovej ulici v Prešove sa v súčasnosti nachádza denné centrum. Na portáli elektronickej verejnej správy mesta sme nenašli žiadnu zmienku o pripravovanej výstavbe na Jiráskovej ulici. Akčný plán na roky 2018-2025 v oblasti sociálnych služieb síce počíta s vybudovaním nového zariadenia opatrovateľskej služby v rokoch 2019 až 2020, avšak nešpecifikuje jeho lokalitu ( .pdf , s. 14). Denné centrum Jirásková sa menovite v pláne spomína iba v súvislosti s plánovaným budovaním a rozvojom zázemia komunitných a ambulantných sociálnych služieb ( .pdf , s. 16). Výrok hodnotíme ako neoveriteľný. Dátum zverejnenia analýzy: 24.10.2018 Naspäť Nahlásiť chybu

denné .pdf .pdf


Prečo, keď sme boli vo vláde, sa nezvyšovali ceny plynu? No preto pán predseda, lebo cenový návrh mohol podať iba valná hromada v SPP a vo valnej hromade mal väčšinu štát. Vy ste prišli a prvé, čo ste urobili, tak ste túto právomoc zobrali valnej hromade a dali ste túto právomoc predstavenstvu SPP.

Právomoc Valného zhromaždenia (VZ) podávať návrh ceny na ÚRSO bola legislatívne zakotvená v tzv. lex SPP, ale v zákone č. 429/2008 o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov.

Miškov


V obchodnom zákonníku máte napísané: podnikanie je sústavná činnosť, vedená vo vlastnom mene, za účelom dosiahnutia zisku.

Citovaný článok Obchodného zákonníka (.pdf) hovorí: “ Podnikaním sa rozumie sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku. ” Výrok Igora Matoviča preto hodnotíme ako pravdivý. Ako odsek 2 Obchodného zákonníka uvádza, “ Podnikateľom podľa tohto zákona je: a) osoba zapísaná v obchodnom registri, b) osoba, ktorá podniká na základe živnostenského oprávnenia, c) osoba, ktorá podniká na základe iného než živnostenského oprávnenia podľa osobitných predpisov, d) fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu. ” Igor Matovič sa v kauze o nezlučitelnosti funkcii a svojej nepozastavenej živnosti obhajuje tým, že má iba aktívne živnostenské oprávnenie, no podnikateľskú činnosť v skutočnosti nevykonáva. Obchodný zákonník však nešpecifikuje rozdiel medzi aktívnym podnikaním a vlastnením podnikateľského listu bez reálnej činnosti. Matovič dostal kvôli nepozastavenej funkcii v 2013 pokutu vo výške šiestich mesačných platov a hrozí, že pre opakujúci sa prípad príde o poslanecký mandát.

Obchodného zákonníka
aktívne
pokutu


Predovšetkým vy ste boli osobne prítomný na ministerstve práce, sociálnych vecí a rodiny, keď som ja odovzdávala rezort pani ministerke Tomanovej. Kompletne s agendou za vašej prítomnosti, takže nerozprávajme, že kto kde koho čakal. Slušnosť bola aj v tom čase. Ja som odmietla v noci opúšťať ministerstvo tak, ako to museli urobiť ostatný. To je prvá poznámka, aby sme si hovorili pravdu.

Podobne ako pri Ficovi a upratovačke, nevieme, kto pri odovzdávaní rezortu bol.


Pretože v tom materiály (o unitárnom systéme, pozn.) sa nič nehovorí o skracovaní čakacích lehôt, nič sa nehovorí o nižších doplatkoch.

V. Novotný hovorí pravdu. V Projekte zavedenia unitárneho systému zdravotného poistenia sa nespomínajú nižšie doplatky a ani skracovanie čakacích lehôt. V Projekte zavedenia unitárneho systému verejného zdravotného poistenia v SR sa nespomína skracovanie čakacích lehôt. V prípade doplatkov sa spomína len fakt, že Slovensko má vysoký podiel súkromných zdrojov, ktoré vstupujú do zdravotníctva (najmä doplatkov a poplatkov). Projekt zavedenia unitárneho systému verejného zdravotného poistenia v SR, s. 15: "Z tohto dôvodu je priestor na rozšírenie individuálneho zdravotného poistenia možný len za súčasného výrazného zníženia iných súkromných zdrojov, vstupujúcich do zdravotníctva (najmä doplatkov a poplatkov)." Podobne o nižších doplatkoch a skracovaní čakacích lehôt nehovorí ani dokument Východiská zavedenia unitárneho systému verejného zdravotníctva v SR , ktorý je súčasťou návrhu na zavedenie unitárneho systému verejného zdravotníctva. Dátum zverejnenia analýzy: 05.11.2012 Naspäť Nahlásiť chybu

Projekte


...môžeme dneska deklarovať, že zo 79 klientských pracovísk máme otvorených 55 klientskych pracovísk, ďalších 10 klientských pracovísk je v rekonštrukcii, to sme avizovali.

V súčastnosti je v prevádzke 55 klientských pracovísk, ktorých otváranie je súčasťou reformy štátnej správy ESO. Cieľom je zvýšenie ich počtu na 79. Správu o 10 klientských pracoviskách v rekonštrukcii priniesla Denisa Saková 1. mája 2018. "... Zhruba ďalších desať klientskych pracovísk je momentálne vo výstavbe, pretože tie klientske pracoviská sú umiestnené v budovách, ktoré si vyžiadali rozsiahle stavebné úpravy (...) Tie budú otvorené v priebehu tohto a budúceho roka ," povedala ministerka. Výrok hodnotíme ako pravdivý. Budovanie nových centier stanovilo ministerstvo vnútra za svoju prioritu na rok 2018. Sprevádzkovanie klientských centier bolo pritom naplánované už na roky 2014 a 2015. Príliš pomalé napĺňanie reformy ESO v súvislosti s klientskými centrami rezortu vnútra vytklo v priebehu rokov viacero médií ( HN , Sme ). Klientske centrá sú moderné pracoviská pre kontakt občana so štátnou správou, kde si občan vybaví agendu integrovanej štátnej správy na jednej adrese v rámci mesta a okresu. V roku 2013 ministerstvo vnútra uviedlo, že ich cieľom je, aby v roku 2015 bolo zriadených 89 klientskych centier. Od tohto cieľa sa neskôr upustilo a počítalo sa len so 79 klientskymi centrami. Dátum zverejnenia analýzy: 07.05.2018 Naspäť Nahlásiť chybu

55 rekonštrukcii prioritu naplánované HN Sme Klientske 89


Choma sa ospravedlnil že zavádzal (podal nepresné informácie o kúpe lúky, pozn.). V médiách hovoril o nejakom biznise (kúpa lúky, pozn.).

Choma pri prerokovaní schválenia kúpy pozemku na Solinkách tvrdil poslancom, že tento pozemok v minulosti za podobnú cenu mesto predalo. Nakoniec sa však ukázalo, že mesto pozemok na Solinkách nikdy nevlastnilo. Následne sa za sprostredkovanie mylnej informácie ospravedlnil aj Igor Choma. Výrok hodnotíme ako pravdivý. Choma návrh predniesol s tým, že pozemok sa kúpou vráti mestu späť za takú cenu, za akú ju predtým odpredali. Pozemok však mestu nikdy nepatril, a Choma sa ospravedlnil s tým, že mal chybné informácie. Pozemok sa bude splácať až do roku 2019, navyše podľa niektorých informácií sa mohol kúpiť aj oveľa lacnejšie. Mesto zatiaľ nemá pre pozemok investičný zámer, a podľa Barčíka ide len o predvolebný kšeft. ŽilinaDnes.sk , 29. október 2014: " Mestské zastupiteľstvo schválilo kúpu pozemku na Solinkách s rozlohou takmer 45 000 metrov štvorcových. Za odkúpenie pozemku hlasovalo 21 z prítomných 22 poslancov , ktorých presvedčilo aj ubezpečenie Igora Chomu, že mesto pozemok v minulosti predalo za podobnú cenu. Teraz sa ukázalo, že to nie je pravda. Návrh predniesol poslancom primátor Igor Choma: „Som toho názoru, že by sme mali ísť do investície a kúpiť tento pozemok späť za zhruba približne takú cenu, ako sme to odpredali. Tam je naozaj veľmi malý rozdiel, ak sa dobre pamätám," povedal poslancom na zasadnutí. Opozičný kandidát vo voľbách na primátora Martin Barčík zverejnil na tlačovej konferencii informáciu, že mesto pozemok nikdy nevlastnilo : „Doteraz zistené informácie nasvedčujú, že uvedený pozemok Mesto Žilina nikdy nevlastnilo,“ píše sa v tlačovej správe ku tejto téme. Dnes ale v udalostiach nastal zvrat. Denník Nový Čas zverejnil vyjadrenie primátora Igora Chomu, ktorý priznáva, že mesto pozemok nikdy nevlastnilo. „Mal som mylné informácie, poslancom sa ospravedlňujem, bol to omyl,“ vyjadril sa pre Nový Čas Choma ." Dátum zverejnenia analýzy: 03.11.2014 Naspäť Nahlásiť chybu

Choma Pozemok informácií pozemok ŽilinaDnes.sk


My sme iniciovali, podporovali vyjadrenia, deklarácie, postoje parlamentu napr. v témach odsunu Karpatských Nemcov alebo krívd, ktoré boli spáchané na židovskom obyvateľstve. Napr. pri téme genocídy Arménov v roku 2009, pri téme umiestňovania krížov vo verejných budovách alebo priestranstvách.

František Mikloško za KDH inicioval počas rozpravy o návrhu stanoviska Slovenskej republiky k začatiu prístupových rokovaní Európskej únie s Tureckou republikou prijať uznesenie , v ktorom by NR SR uznala genocídu Arménov v roku 1915, pri ktorej zahynuli státisíce Arménov žijúcich v Osmanskej ríši. O návrhu sa nehlasovalo. V 2009 NR SR prijala vyhlásenie (.rtf) Národnej rady Slovenskej republiky o umiestňovaní náboženských symbolov v školách a vo verejných inštitúciách v súlade s kultúrnou tradíciou krajiny . Za hlasoval celý poslanecký klub KDH. Vyhlásenia NR SR k deportáciám Židov zo Slovenska a k odsunu slovenských Nemcov pochádzajú z rokov 1990 resp. 1991. Ako hlasovalo KDH pri týchto dvoch vyhláseniach nevieme overiť.

uznesenie
vyhlásenie
hlasoval
Vyhlásenia NR SR


Jedna firma (Railway Casted Components v Prakovciach, pozn.) ide o 200 ľudí a tá firma urobila zásadnú obchodnú chybu, že 100% svojej výroby viazala na ruský trh.

Firma Railway Casted Components sídliaca v Prakovciach podľa dostupných mediálnych informácií plánuje prepustiť 200 zamestnancov. Fakt, že 100 % výroby je viazaný na Rusko sa nedá presne overiť. Denník N , Pravda , Korzár a aj vyjadrenie firmy tvrdia, že ide o výraznú väčšinu ich produkcie. Keďže všetky dostupné zdroje hovoria o tom, že len väčšina obchodu spoločnosti prebiehala s Ruskom, nie všetok, no nepodarilo sa nám nájsť zmienku o iných odberateľoch, hodnotíme výrok ako neoveriteľný.

200 zamestnancov.

Denník N

Pravda

Korzár

vyhlásenia

komponentov pre podvozky železničných vagónov

vyjadrenia


Pretože napríklad superhrubá mzda je nekompatibilná, čo v Českej republike znamenalo, že ľudia mali veľké daňové nedoplatky, ak pracovali v zahraničí, tie nedoplatky mali doma.

Ako uvádza napríklad denník Pravda , alebo komentátor českého ekonomického portálu E15 David Klimeš , v súvislosti so superhrubou mzdou v ČR sa zmieňuje niekoľko problémov: - neprehladnosť systému: pre zamestnanca je pomerne obtiažne pochopiť logiku zdaňovania svojej mzdy keďže "zamestnanci platia daň aj z odvodov, ktoré za nich platí zamestnávateľ. V skutočnosti tak platia dane aj z toho, čo nezarobia." - (ne)zjednodušenie systému: koncept superhrubej mzdy mal preniesť platbu odvodov v plnej miere na plecia zamestnancov. Nestalo sa tak, naďalej časť mzdy platí zamestnávateľ a časť zamestnanec. Zvýšil sa iba základ výmeru daní o "zamestnávateľské" odvody - regresívna daň: najväčšou výhradou voči českej verzii superhrubej mzdy je faktická regresívnosť daňového systému, keď v dôsledku maximálneho vymeriavacieho základu platili zamestnanci s nadštandardným príjmom percentuálne nižšie dane ako nízkopríjmový zamestnanci. Problémy v súvislosti s daňovými nedoplatkami pri práci v zahraničí sa nám nepodarilo nájsť, čo však neznamená, že neexistujú.

Pravda
E15 David Klimeš


....  a zrazu zistíme, že pánovi Suchánkovi zrazu bola odobratá biela vrana..

Ocenenie Biela vrana Alanovi Suchánkovi nebola odobratá, Sucháneh ho sám vrátil. Výrok Roberta Kaliňáka preto hodnotíme ako nepravdivý. Poslanec Alan Suchánek (OĽaNO) ocenenie vrátil po tom, ako členovia Rady Bielej vrany odstúpili . Rada však oznámila, že Alanovi Suchánkovi ocenenie neodoberie. Členovia rady odstúpili zo svojich funkcií ako reakciu na to, že pri rozhodovaní o udelení ocenenia nepreverili informácie o prvom tendri, v ktorom mal Suchánek údajne zvýhodňovať firmu Siemens. Ak by tak urobili, rozhodnutie by Suchánekovi neudelili, priznali. Biela vrana je ocenením spoločensky prínosného a odvážneho občianskeho činu, udeľuje sa od roku 2008. Dátum zverejnenia analýzy: 20.06.2016 Naspäť Nahlásiť chybu

vrátil odstúpili


Veď aj pán Mazák bol v tom čase (vydanie Mečiarových amnestií, pozn.) niekde na Ústavnom súde.

Ján Mazák , od roku 2006 pôsobiaci ako generálny advokát na Európskom súdnom dvore v Luxemburgu, pôsobil v čase Mečiarových amnestií (vydané v roku 1998) vo funkcii poradcu Ústavného súdu Slovenskej repubiky. Výrok hodnotíme ako pravdivý.

Ján Mazák


Integrovaný dopravný systém spravujú mesto a kraj spoločne

Integrovaný dopravný systém spravujú samosprávy mesto a kraj spoločne. Dohodu o spolupráci samospráv pri realizácii integrovaného dopravného systému verejnej osobnej dopravy podpísali 19. januára 2009 vtedajší predseda Košického samosprávneho kraja Zdenko Trebuľa a vtedajší primátor Mesta Košice František Knapík. Výrok hodnotíme ako pravdivý. Dátum zverejnenia analýzy: 22.10.2018 Naspäť Nahlásiť chybu

Dohodu


Momentálne nám, podľa Rady pre rozpočtovú zodpovednosť, hrozí v 67 roku dlh 131,6% HDP.

Podľa Správy Rady pre rozpočtovú zodpovednosť o dlhodobej udržateľnosti verejných financií z apríla 2018 „ dlh na konci roku 2067 dosiahne za predpokladu nezmenených politík 131,6 % HDP. " (. pdf s. 22) Výrok hodnotíme ako pravdivý. Na tlačovej konferencii Rady pre rozpočtovú zodpovednosť z 26. apríla informovala jej členka Anetta Čaplánová, že pri nezmenených politikách by sa podľa nej zákonom stanovený limit dlhu prekročil v roku 2044. "Bez reakcie finančných trhov a zásahov vlády by dlh v roku 2067 dosiahol úroveň 131,6 percenta HDP. Vplyv starnutia populácie sa prejaví najmä po roku 2040,...poznamenala Čaplánová. Upozornila zároveň, že zavedenie hornej hranice veku odchodu do dôchodku na úrovni 65 rokov by zhoršilo udržateľnosť o 0,4 percentuálneho bodu," uviedla. Dátum zverejnenia analýzy: 28.05.2018 Naspäť Nahlásiť chybu

pdf informovala


Na druhej strane naozaj amnestie sa stali súčasťou slovenského právneho poriadku, sú publikované v zbierke zákonov, sú súčasťou všeobecne záväzných predpisov, kto jediný ich môže meniť alebo rušiť, je Národná rada Slovenskej republiky.

Pravda je, že amnestie sú súčasťou Zbierky zákonov č. 90/2001 (pdf.) (Ústavný zákon). Tiež súčasťou Trestného poriadku č. 120/2001 Z.z. Rozhodnutie Vladimíra Mečiara z 3. marca 1998 o amnestii. Rozhodnutie Vladimíra Mečiara zo 7. júla 1998 o amnestii. Či ich môže NR SR rušiť alebo nie, je skôr názorom P. Hrušovského ako faktom. Potvrdzuje to niekoľkoročná debata či ich možno alebo nemožno rušiť. Dátum zverejnenia analýzy: 27.06.2011 Naspäť Nahlásiť chybu

č. 90/2001
č. 120/2001
Rozhodnutie
Rozhodnutie


...tak zároveň necháme voľný priebeh na hraniciach, aby naši ľudia kľudne mohli navštevovať či Rakúsko, či Čechy a nie sú testovaní pri návrate na Slovensko (na hraniciach, pozn.).

Rakúsko sa od 1. októbra nachádza na zozname menej rizikových krajín. Po návrate odtiaľ nie je potrebná domáca karanténa či predloženie negatívneho testu na covid-19. Česko patrí od 18. septembra medzi rizikové krajiny. Po návrate na Slovensko musí každý okrem pendlerov, študentov, zdravotníkov, výskumníkov, sociálnych pracovníkov a ďalších výnimiek absolvovať domácu karanténu alebo predložiť negatívny PCR test nie starší ako 72 hodín. Prechod cez hranice je však bez systematických kontrol. Štát sa spolieha na zodpovednosť občanov. Tvrdenie Denisy Sakovej hodnotíme ako ešte pravdivé.

zozname návrate